ELIKA Seguridad Alimentaria | Arrantzako eta akuikulturako produktuen kontsumo-ohiturak Europan - ELIKA Seguridad Alimentaria\nBidaltze data 17 urtarrila, 2017\nBerriki argitaratutako Eurobarometroaren inkesta berri batek agerira ekarri duenez, europarrek nahiko maiz kontsumitzen dituzte arraina eta itsaskiak. Inkestarako landa-lana 2016ko ekainean gauzatu zen.\nInkestak, orobat, arrantza-produktuen jatorriari begira zer nahiago den aztertzen du; hauteman denez, gora egin du haztegitik datozen produktuen eta arrantzatutako produktuen artean desberdintasunik egiten ez duen herritarren kopuruak.\nAzkenik, inkestak agerian uzten du herritarrak arrantzako eta akuikulturako produktuekin datorren informazioaz fio direla, eta informazioa erraz ulertzeko modukoa eta argia dela iruditzen zaiela.\nEuropako herritar gehienek (% 72) gutxienez hilean behin kontsumitzen dituzte arrantzako edo akuikulturako produktuak, eta horietatik % 42k astero kontsumitzen dituzte. Jatetxeetan eta beste elikagai-establezimendu batzuetan, galdetutakoen % 34k adierazi dute gutxienez hilean behin kontsumitzen dituztela arrantzako edo akuikulturako produktuak, eta horietatik % 32k astero.\nArraina jaten dutela adierazi duten europar gehienek ziurtatu dute produktu osasungarriak direlako eta zaporea gustuko dutelako jaten dituztela. Aldiz, arrantzako edo akuikulturako produkturik inoiz jaten ez dutenek aditzera eman dutenez, ez zaie gustatzen produktuon zaporea, usaina eta/edo itxura.\nEspainian kontsumitzen da arrain gehien (% 92); ondoren, Suedian (% 90) eta Danimarkan (% 86). Hala ere, akuikulturako produktuen kontsumoa txikiagoa da Europako gainerako herritarren aldean.\nArraina eta itsaskiak supermerkatuan erosi ohi dira eskuarki (% 74), eta erosteko orduan parametro hauei erreparatzen zaie: lehenik itxura, ondoren salneurria eta, azkenik, jatorria.\nProduktu freskoak erosten dira gehien (% 34); jarraian, izoztuak (% 25), latakoak (% 20), ketuak, gazituak eta lehortuak (% 12), eta, azkenik, arrain-oinarria duten jaki prestatuak (% 10).\nGaldetutako pertsonen herenak baino gehiagok adierazi dute nahiago dituztela beren herrialdeko arrantzako eta akuikulturako produktuak.\nArrantzako produktuak vs akuikulturakoak\nArraina kontsumitzen duten herritar gehienek arrantzako produktuak dituzte nahiago (% 34); hala ere, galdetutako europarren proportzio handi batek (% 31) dio ez duela desberdintasunik nabaritzen arrantzako eta haztegiko produktuen artean. Akuikulturako produktuak % 8k nahiago dituzte; aldiz, % 14k esan dute ez dutela jakiten produktua arrantzakoa edo akuikulturakoa den erosten edo kontsumitzen dutenean.\nArrantzako nahiz akuikulturako produktuak kontsumitzen dituztenen erdiak baino gehiagok esan dute arrandegiko edo dendako langileengandik lortzen dutela informazio garrantzitsuena; nolanahi ere, gehienek (% 69) adierazi dute produktuekin datorren informazioa argia eta ulertzeko erraza dela.\nEtiketako informazioari dagokionez, arraina kontsumitzen duten europarren hiru laurdenak baino gehiagok (% 76) uste dute arrantzako eta akuikulturako produktu guztien etiketan adierazi behar dela harrapatze- edo ekoizpen-data. Hain zuzen, % 74k uste dute produktu fresko, izoztu, ketu eta lehortuetan iraungitze-eguna edo kontsumo lehenetsiaren data dela informazio garrantzitsuena. Haatik, latako edo aurrez prestatutako produktuei dagokienez, % 70ek uste dute produktuaren jatorria agertu beharko litzatekeela, eta % 64k arrain-espeziea.\nArrantzako eta akuikulturako produktuak erosten dituzten europar gehienak produktuekin batera datorren informazio mota guztiaz fio dira: % 81ek fidagarritzat daukate legez erakutsi beharreko informazioa; % 74k konfiantza dute organismo independenteek ziurtatuko informazioan, eta % 71k markak edo saltzaileak emandako informazioan.\nEspainiako eta Europako datuen alderaketa


<img src="https://www.irekia.euskadi.eus/uploads/cover_photos/24209/original/humedales.jpg" style="max-width:100%" alt="" />\n“Heguneak Ramsar Zerrendan sartzeak haien ezaugarri ekologikoak bermatzeko neurriak hartzera behartzen du”, azaldu du Amaia Barredok, Eusko Jaurlaritzako Ingurumen Plangintzaren zuzendariak. “Hezeguneek ingurumen-zerbitzu ugari eskaintzen dituzte, baina gehienak ezezagunak dira herritar arruntentzat. Gizarteak garrantzirik gabeko gunetzat hartzen ditu, hau da, drainatu, bete edo beste erabilera batzuetarako aldatu behar diren gunetzat. Nolanahi ere, espazio horiek funtsezkoak dira ur gezaren hornidura eta arazketarako; izan ere, lagungarriak dira lurpeko akuiferoak betetzeko, eta milaka milioi pertsona elikatzen dituzten elikagaiak ematen dituzte.\nBeste alde batetik, Euskadiko Biodibertsitate Zentroa 2015eko urtarrilaren 31n eta otsailaren 1ean gauzatuko ditu bere jarduerak. Hala, urtarrilaren 31n, larunbata, goizeko 10:00etan, doako bisita gidatu bat egingo da Kanalako polderrean (Ramsar gunea). Geroago, 11:30ean, aurreikusita dago haur-tailer bat egitea, hezegune naturalizatu bat sortzeko zentroaren kanpoaldeko esparruak. Arratsaldean, 17:00etatik aurrera, Aztarna eta arrastoen tailer bat egingo da hezeguneetan: haur-tailer bat, hezeguneetan bizi diren espezieen aztarna eta arrastoen eskulan dibertigarriak eskaiolaz egiteko. Azken bi tailer horiek 6 urtetik gorako haurrentzat dira, eta bakoitzaren tarifa 2 € dira.\nhumedales.jpg 1 MB (jpg)


Eraso larria Getarian - Artzape\nEraso larria Getarian\nUrr 19, 2021\nGetaian emakume bat jazarria, bahitua, kolpatua eta bortxatua izan zela jakin dugu egunkariko albistea irakurrita. Getaian, iazko udan. Epaiketa martxan da eta fiskaltzak, akusazioak bezala, zigor eskaera handiak egin ditu.\nEdonori gerta dakiokeela esan genuen bi egun lehenago plazan egindako elkarretaratzean. Indarkeria matxistaren errealitate gordina ezagutu arren, eraso baten berri izaten dugun bakoitzean, haserreak hartzen gaitu, onartezina delako oraindik ere horrelakoak gertatzea. Oraingoan herrian bertan.\nEgunkarian eman duten informazio sentsazionalistak morbotik egiten du kontakizuna, xehatsunetan jartzen du fokoa. Uste dugu ez duela laguntzen arazoari aurre egiten eta emakumea berriz biktimizatzen duela.\nAldiz, gure buruari galdetzen diogu emakumea nola ote dagoen horrelako zerbait pairatu eta gero; zein laguntza eta erreparazio jaso dituen salaketa jarri ondoren. Ez dakigu nor zaren eta ezin lagundu, baina gure elkartasun guztia adierazi nahi dizugu. Erakundeei eskatzen diegu zor zaizun laguntza emateko, dena gutxi izango delako.\nPlazan elkarretaratze iraunkor bat egin ezin; baina gure ahotsa ozen altxa nahi dugu berriro ere, emakumeari elkartasuna adierazteko, erakundeei politika publiko aktiboak eskatzeko. Herritarrei berriz gogorarazi horrelako egoeraren batean dagoen norbait ezagutuz gero edo norbera horrelako zerbait bizitzen ari bada, gizarte zerbitzuetara jo dezala laguntza eskatzera, baina, larrialdia bada 112ra deitzeko.\nNazkatuta eta haserre gaude. Indarkeria matxista errotik sostengatzen duten genero sistema eta botere harremanak deuseztatzeko lanean segiko dugu. Eraso hau ez da gertakari isolatu bat, bizi garen jendartearen antolaketa sakonki sexistaren emaitza baizik.\nGure bizitzak direlako jokoan daudenak, autodefentsa feministaren aldeko deia egiten dugu.\nDena aldatzera goaz!\nMariñak Getaiko Talde Feminista, 2021-10-18


Euskaldunberriok, eskerrik asko! – Bilbao Euskaraz\nEuskaldunberriok, eskerrik asko!\n18/11/2015 UncategorizedIker Olkoz Aldareguia\nPatxi Baztarrikak, Hizkuntza Politikarako sailburuordeak, eta Ana Urrutiak, ETBko aurkezleak, Poziktibity proiektuaren 2015. urteko laugarren bideoa aurkeztu dute Bilbon Aurkeztu den bideo hau Euskararen Nazioarteko Egunari lotuta dago. Gainera, Poziktibity proiektuaren azken bideo honekin Euskadiko hainbat erakundek (Bizkaiko Foru Aldundiak, Arabako Foru Aldundiak eta Bilbo, Gasteiz eta Donostiako Udalek) bat egin dute.\n“Berritasuna Poziktibity da” lelopean, laugarren bideo hau Euskararen Nazioarteko Egunarekin zuzen-zuzenean lotuta dago eta bere azken helburua euskaldunberriak omentzea da. Hau da, bideo honek euskaldunberriek euskara ikasteko egin duten esfortzua aitortu nahi du. Azken finean, euskaldunberriak Poziktibity ere badirelako.\nGainera, Poziktibityk bidelagun berriak izango ditu oraingoan. Izan ere, olatu honekin bat egin dute HAKOBAko kide diren Arabako Foru Aldundia, Bizkaiko Foru Aldundia, Bilboko Udala, Donostiako Udala eta Gasteizko Udala. Gainera, EAEko udalerri guztiei euskaldunberriei gune bat eskaintzeko proposamena luzatu zaie: kale bat, kiroldegi bat, parke bat… euskaldun berriaren presentzia nonahi hedatzen joan dadin.\nHizkuntza Politikarako sailburuordeak honakoa adierazi du gaur goizean: “hasiera-hasieratik jakin behar duzue gaurko prentsaurrekoa eta Poziktibityren olatu berria ez direla ohikoak izango. Olatu hau une berezi baterako erreserbatu dugu, errekonozimendu, aitorpen bat egin nahi dugu eta. Horregatik, gaur eta hemen, egin nahi diogu aitorpena euskaldunberriari. Gauza berriak ikasteak markatzen du askotan pertsonen bizitzaren norantza, horregatik diogu berria dena, berritasuna poziktibity dela. Aitortu beharra dugu euskarak bereganatzen dituen hiztun guztien ezinbestekotasuna. Eta gisa berean aitortu nahi dugu egin duten ahaleginaren balioa, denbora asko eskaini baitiote sinesten eta sentitzen duten zerbaiti: euskarari.”.\nEta jarraitu du: “argi dago: hizkuntzak hiztunak behar ditu, edozein maila dutela ere. Eta euskaldunberrien kopurua handitzeak hori dakar zuzenean”. Patxi Baztarrikak, eskerrak eman nahi izan dizkie euskara ikastea erabaki duten guztiei: “Euskaldunberriok, eskerrik asko! Euskaldun berriak zarete, euskara berritu egiten duzue, biziberritu. Euskararen taupada zarete. Euskaldunberriok, kalea zuena da. Horregatik da olatu honetan kalea protagonista, euskara bizirik dagoen lekua, gunea, hedabidea kalea bera baita”, adierazi du.\nBukatzeko, webguneaz hitz egin du Baztarrikak: “Webgune berezi bat prestatu dugu, arestian aipatu dugun bideoaz gain, esperientziak, udalerrien ekintzak, etab. jasoko dituena: euskaldunberriakalea.eus”.\n‘Poziktibity’ euskararen erabilera sustatzea helburu duen proiektua da eta, dagoeneko, urtebete igaro da kontzeptua lehen aldiz zabaldu zenetik. Kontzeptu edo ideia soil bat baino, bizitza ulertzeko eta gozatzeko modu bat da Poziktibity. Urtebete honetan maiz errepikatu da Poziktibity kontzeptu bizia dela. Eta bizirik dagoena moldatu, aldatu, garatu egiten da.\nIaz pertsona ospetsuen laguntza izan zuen proiektuak Poziktibityren energia hori transmititzeko (bideoetan pertsona ezagunak agertzen ziren). Aurten ere proiektu honek bere ondoan izan ditu Poziktibityren balioak islatzen dituzten pertsona garrantzitsuak (gaurkoan, prentsaurrekoan, Ana Urrutia), baina egunerokotasuneko une arruntetan oinarritu da (bideoetako protagonistak pertsona anonimoak izan dira). Aurten, Poziktibity-k ohikotasunarekin zerikusia duten kontzeptuak landu ditu.\nPoziktibity proiektuaren bideo berria www.poziktibity.eus atarian ikus daiteke.\nAurreko bidaleta Abian da Rafael Mikoleta Ipuin Lehiaketaren XXVIII. edizioa Hurrengo bidalketa Euskara eta kirola hitzaldia Aitziber Jauristi eta Koikili Lertxundirekin


Unai Alava (CCOO): "Tranpa egin nahi die Glovok langileei. Mugagabe bihurtuko ditu, baina lan-baldintzak okertuz" - Nafarroa - euskalerriairratia.eus\nUnai Alava (CCOO): "Tranpa egin nahi die Glovok langileei. Mugagabe bihurtuko ditu, baina lan-baldintzak okertuz"\nLohizune Amatria Zabalza 2022-01-20 12:22\nCCOOk salatu du Glovo Iruñeko supermerkatu atalean lan egiten duten langileen lan-baldintzak prekarizatzen saiatzen dela. Mugagabe bihurtu ditu, baina horrek baldintzetan onura ekarri beharrean kontrakoa gertatu da. Gaur sinatu behar dute kontratua.\nCCOOk elikagai-merkataritzaren edo Nafarroako errepide bidezko salgaien garraiolarien hitzarmena aplikatzea eskatu du, baina enpresak komenentziako denden estatuko hitzarmena aplikatu nahi du, baldintza askoz txikiagoekin.\nUrtean 13.510 €-ko soldata gordinarekin 15 ordainsaritan (hainbanatuta), eta ibilgailuaren kilometraje ordainsariaren %40tik gorako debaluazioarekin (adibidez, motoan banatuz gero), 0,32 €/ km-ko kobratzetik 0,19 €/ km-ko kobratzera pasatuz. Gainerako soldata-kontzeptuek, ordu bakoitzeko prezioa ere prezio osagarri gisa ikusten dute.\nSindikatuak enpresari eskatu dio Iruñeko Glovo supermerkatuko langileen kontratazio mugagaberako lege-esparruaren barruan mugitzeko, eta gogorarazi du riderren % 85ek baino gehiagok autonomo faltsu gisa jarraitzen dutela.


Asteazkenean hasiko da udako denboraldia Barakaldoko kanpoko igerilekuetan – Barakaldo Kirolak\nAsteazkenean hasiko da udako denboraldia Barakaldoko kanpoko igerilekuetan\nZabalik egongo dira Gorostitzako instalazioak irailaren 30era arte, edukiera erdiarekin. Aurretiko hitzordua eskatu beharko da Barakaldo Kirolak-eko web bidez, bi egun lehenago.\nPrest dauka guztia Barakaldok hiriko igerilekuak udaldirako zabaltzeko. Gaur goizean bisitatu ditu Barakaldoko alkate Amaia del Campok Gorostitzako kanpoko igerilekuak, bertatik bertara ikusteko, asteazkenetik ezarriko diren protokoloak eta instalazioen egoera. “Protokolo desberdinak ezarri ditugu, gure herritarrak seguruago sentitu eta instalazioez goza dezaten, betiere zuhurtasunez jokatuz eta prebentzio neurri guztiak aintzat hartuz, birusa kalean baitugu oraindik”, adierazi du alkateak.\nIrailaren 30era arte egongo dira zabalik Gorostitzako kanpoko igerilekuak, eta edukiera erdira murriztuko da; alegia, goizez 787 lagun sartuko dira, 10:30etatik 15:00etara, eta beste horrenbeste, arratsaldez, 16:00etatik 20:00etara. Txanda aldatzean garbituko dira igerilekuak, 15:00etatik 16:00etara, alegia.\nUdalak hainbat prebentzio-neurri ezarri ditu igerilekuen erabilera ahalik eta ordenatuena izan dadin, igerilekurako sarbidea aparkalekuaren ondoko ate urdinetik eginez. Ez da beharrezkoa izango lursaila partzelatzea, haren tamaina handia dela eta, baina irekiera-ordutegian zaintzaileak egongo dira, urruntze soziala errespetatzen dela kontrolatzeko. Gainera, Gorostitzako aldagelak itxita egongo dira, teknikariek gomendatu dutenez, korridoreak estuegiak baitira eta zaila baita urruntze sozialeko neurriak errespetatzen direla ziurtatzea. “Hori dela eta, komun kimikoak jarri ditugu kiroldegi barrura sartu beharrik ez izateko”, azaldu du alkateak.\nAzken asteetan, Udalak igerilekuko solariuma hobetzeko obra bat burutu du, hondatuta baitzegoen eta ur-iragazketak eragin baititu. Lanak 97.500 euroko inbertsioa izan du. “Pribilegiatuak gara Barakaldon, horrelako inguru batean igerilekuak ditugulako. Lan handia egin dugu azken asteotan, pandemiaz barreiatu den hilabete hauen ostean gure auzokideek inguru honetaz berriro gozatzeko aukera izan dezaten “, adierazi du alkateak. “Baina zuhurtasunerako deia egin nahi dut: goza dezakegu, baina ezarritako neurriak betez egin behar dugu, jendearteko 2 metroko distantzia errespetatuz eta musukoak erabiliz, ahal ez den guztietan. Ezin dugu ahaztu gertatu den guztia. Birusak gure artean jarraitzen du, beraz, erne egon beharra daukagu”, azpimarratu du.


Hezkuntza | GABIRIARRAK\nArchive for the ‘Hezkuntza’ Category\nMikel Aizpuruk II. Errepublikari eta 1936ko Gerrari buruzko eskuliburua argitaratu du\nPosted: 2013/07/04 in Hezkuntza, Historia, Kultura\nEtiketak: 1936ko gerra, argitalpenak, historialariak, II. errepublika, ikerketa, liburuak, mikel aizpuru, unibertsitatea\nMikel Aizpuru historialari gabiriarrak berriki idatzi duen eskuliburu baten berri eman du, gaur. Aizpuruk eta Felix Luengok —EHUko Historia irakasleak biak— ondu dute titulu berria: La Segunda República y la Guerra Civil. Esku-liburua da, 1930eko gertakari horiei buruz. Alianza Editorial argitaletxeak atera du, ‘El libro universitario’ saileko Manuales-170 zenbakiarekin. 240 orrialdeko liburua da.\nMikel Aizpururen ‘La segunda Republica y la Guerra Civil’ eskuliburuaren azala.\nHaur eskolan matrikulatzeko epea astelehenera arte dago\nPosted: 2013/05/10 in Azpiegiturak, Gizartea, Hezkuntza\nEtiketak: haur eskola, haurrak, matrikula, zerbitzuak\nGabiriako Haur Eskolan, Haurreskolak partzuergo publikoko gainerakoetan bezalaxe, astelehenean bukatuko da haurrak matrikulatzeko epea. Maiatzaren 2tik 13ra bitarte, bi egunak barne, mugatu dute epea. Informazio gehiago, Haurreskolak partzuergoaren webgunean.\nHaur eskola, Etxeberri eraikinaren eskuin aldean dago./AMM\nKZguneak hainbat ikastaro jarri ditu herritarren eskura, doan\nPosted: 2013/05/10 in Gizartea, Hezkuntza, Ikastaroak\nEtiketak: informatika, internet, KZgunea\nKZgunea Interneten erabilpen eta hedapen sare publikoak ikastaro sorta zabala jarri du, Gabirian egin daitezkeenak. Prestakuntza ikastaroak dira, gai ugariri buruzkoak. Udalak maiatzaren hasieran bidalitako bandoarekin batera igorri zuen programazioa. Interesatuek datorren asteazkena (maiatzak 15) baino lehen apuntatu behar dute, orria bete eta udaletxera eramanda. Doan dira.\nBandoa. Informatika ikastaro eskaintza (PDF, 2-3 orrialdeak)\nHaur eskolan izena emateko garaia astelehenetik aurrera\nPosted: 2013/01/10 in Azpiegiturak, Gizartea, Hezkuntza\nEtiketak: haur eskola, haurrak, haurreskolak, izen-emateak, matrikulazioa\nHerriko haur eskolan umea hasi nahi duenak urtarrilaren 14tik 18ra, datorren astelehenetik ostiralera, dauka eskariak entregatzeko epea. Haurreskolak Partzuergoak orain zabalduko du urtarrileko izen-emate epea. Martxoaren lehenean hasiko dira orain izena emandako haurrak.\nEtxeberri eraikinean dago haur eskola, 2010era arte ‘abarkalekua’ zen tokian. Gela bakarra du, 0, 1 eta 2 urtekoak elkarrekin egotekoa. Goizean 07:45etik arratsaldean 14:45era arte ematen du zerbitzua. Hamar haurrentzat tokia du, eta gaur egun lau dabiltza.\nTelefonoa: 943 16 03 23.


Tindategi-zerbitzuak - KontsumoBIDE-Kontsumoko Euskal Institutua\n1453/1987 Errege Dekretuak ehun produktuen, ile-larruen, larruen eta sintetikoen garbiketa, kontserbazioa eta tindaketa arautzen ditu. Arau horretan, tindategien inguruan kontsumitzaileek eduki ditzaketen desadostasunen edo erreklamazioen gaineko ohiko arazoak konpontzeko gakoak aurki daitezke.\nEskainitako zerbitzuen sailkapena\nGarrantzitsua da tindategiek kontsumitzaileei eskaintzen dizkieten zerbitzuak ezagutzea:\nProduktuak urez eta xaboiz garbitzea. Establezimenduko langileek edo, autozerbitzu moduan, kontsumitzaileak berak egin dezakete garbiketa:\nAutozerbitzua: Garbiketa, edo garbiketa eta lehortzea.\nEstablezimenduko langileek egindako zerbitzuak lehen aipatutakoez gain tolestea bakarrik edo lisatu eta tolestea hartzen du.\nProduktuak ur gabe garbitzea eta produktu kimikoak baliatuta. Bi modu daude:\nSinplifikatua: Lehorrean garbitzea eta lisatze mekanikoa.\nOsoa: Lehorrean garbitzea, zikin bereziak kentzea, lisatze mekanikoa eta azken ukitua eta azkenean eskuz garbitzea.\nJantzien kolorea aldatzea.\nJantziari denbora jakin batez narriatzea saihesteko egoera onean eustea.\nJantziak entregatzean, enpresak egiaztagiri bat emateko beharra dauka beti eta bertan datu garrantzitsu batzuk agertu behar dira, esaterako: enpresaren datuak, egin beharreko zerbitzua, jantzia aldez aurretik baloratzea, enpresaren sinadura edo zigilua, gure oharrak edo enpresarenak jantziaren inguruan, etab. Frogagirian agertu beharreko datuei buruzko informazio gehiagorako, ikusi 1453/1087 Errege Dekretuaren 6. artikulua.\nEnpresak frogagiriaren kopia eman behar digu eta zerbitzua aldez aurretik zati batez edo osorik ordaintzeko eskatu ahal izango da, baldin eta berariazko baimena eman badugu bakarrik. Aldez aurretik ordaintzea onartzen bada, zerbitzua presazkoa da eta hiru eguneko epean gehienez (sei egun, jantziak tindatzeko bada) egin behar da.\nEstablezimenduko langileei eman behar zaie frogagiria produktua jasotzean, eta itzuliko digute zerbitzua ordaindu dela adierazita. Frogagiria justifikazio agiria izango da erreklamaziorik aurkeztuz gero.\nEzingo digute kobratu frogagirian agertzen dena baino gehiago. Frogagiria galtzen bada, jantzia jaso ahal izango dugu, baldin eta gure burua identifikatzen badugu eta sinatzen badugu establezimenduak duen frogagiriaren kopia. Establezimenduan utzitako artikuluak errekargurik gabe jaso daitezke hiru hilabeteko epean. Epe hori igarota, establezimenduak gehigarria kobratu ahal izango du jantziak gordetzeagatik edo zaintzeagatik.\nPertsona erabiltzailearen gomendio gutuna\nJarraian, osorik agertzen da ehun produktuen, ile-larruen, larruen eta sintetikoen garbiketa, kontserbazio eta tindaketa zerbitzuak erabiltzen dituzten pertsonentzako gomendio gutuna. Jendaurrean jarri behar da establezimenduetan eta 1453/1987 Errege Dekretuan jasota.\nJantzia lehorrean garbitzeko establezimenduan entregatzean, komenigarria da ondokoa arretaz egiaztatzea, arazoak saihesteko:\nZure ustez, jantziaren egoeraren (berria, gutxi erabilia, erabilia eta abar) balorazioa\nAkatsak edo urraketak botoietan, kortxeteetan eta jantziak eduki ditzakeen bestelako elementuetan.\nEz utzi ezer sakeletan, esaterako paperak.\nLana agintzean, frogagiria edo egiaztagiria emateko eskatu behar da eta ziurtatu oharrak eskatutako zerbitzuari eta jantziaren ezaugarriei dagozkiela, lehengo lerroaldean agertzen denarekin bat etorrita.\nEgiaztatu zerbitzuagatik agirian agertzen den prezioa eta establezimenduan egon behar den koadroan agertzen den prezioa bat datozela.\nAdos jarri establezimenduko arduradunarekin jantziaren balorazioa ezartzeko, zertarako eta galtzen edo narriatzen bada, balorazio hori frogagirian agertzeko.\nZuk eta establezimenduko arduradunak emandako balioaren inguruko desadostasunik badago, eragozpenak saihesteko, onena beste establezimendu batera joatea da.\nZerbitzua amaituta, jantzia itzultzen dizutenean, komenigarria da zehatz-mehatz egiaztatzea zikin guztiak desagertu diren eta frogagirian jaso ez den kalterik eragin den.\nUste baduzu ez dela ondo garbitu, berriz garbitzeko eskatu ahal izango duzu ordaindu gabe.\nJantziak kalteren bat jasan badu garbiketan, kaltearen araberako kalte-ordaina eskatu ahal izango du, establezimenduko arduradunarekin ados jarrita.\nAdos jartzen ez bazarete, establezimenduan egon behar diren erreklamazio orriak erabil ditzakezu.\nErreklamazioa ebazteko, tartekaritzari edo arbitraje sistemari eutsi, Kontsumitzailea Informatzeko Udal Bulegoaren (KIUB), eskudun autonomia erkidegoaren kontsumo zerbitzuaren edo kontsumitzaile eta erabiltzaileen elkarteen bidez".\nTindategiak dira zerbitzua ematen den bitartean eragin daitezkeen kalteen arduradunak. Ondokoak hartu behar dira kontuan:\nZerbitzua egin baino lehen, frogagirian azaldutako ustezko kalteen edo narriaduren erantzukizunetatik libre gera daitezke.\nEnpresak erantzukizuna badu jantzien kalteetan edo galeran, tindategiak frogagirian agertutako zenbatekoa (jantziaren balorazioa), hau da, kalte-ordaina ordaindu beharko du Baloraziorik egin ez bada, kalte-ordaina legeak ezarritako bitartekoen bidez eskatu behar da.\nJantzia galdu da, noiz eta bezeroak eskatzen badu eta enpresak itzultzen ez duenean hogeita hamar eguneko epean, itzultzeko ezarritako datatik zenbatzen hasita.\nEmandako zerbitzua ez badator bat eskatutakoarekin (frogagirian jasotako oharrak kontuan izaki), berriz egiteko eskatu ahal izango dugu errekargurik gabe eta zerbitzuaren akatsak direla-eta aurkez daitezkeen erreklamazioak kontuan harturik.\nGarbitze autozerbitzuetan, erantzukizuna makinaren funtzionamendu onagatikoa eta establezimenduak emandako garbiketa produktuen kalitateagatikoa bakarrik izango da.\nBehar bezala gorde frogagiria. Jantzia jasotzeko ezinbestekoa izango da eta frogagiri hori erreklamaziorako justifikazio agiria da.\nAldez aurretiko ordainketa, zatikakoa edo osorik, egitea, ados bazaude bakarrik.\nTindategira eramandako jantzien mantentze, garbitze eta lisatze jarraibideak ezagutu. Erraza da jantziari itsatsitako etiketen jarraibideei kasu eginez gero.\nZerbitzua ez bada zure gustukoa, saiatu zaitez ados jartzen tinategikoekin. Ados ezin bada jarri, tindategiak zure eskura jarri behar duen erreklamazio orria bete behar duzu.\nKontsumoko Arbitraje Sisteman parte hartzen duten tindategietara joatea arazoak konpontzeko berme eraginkorra da.


Sery (Ardenak) - Wikipedia, entziklopedia askea.\n49° 35′ 00″ N, 4° 20′ 55″ E / 49.5833°N,4.3486°E / 49.5833; 4.3486Koordenatuak: 49° 35′ 00″ N, 4° 20′ 55″ E / 49.5833°N,4.3486°E / 49.5833; 4.3486\nArnicourt, Hauteville, Inaumont, Justine-Herbigny, Mesmont, Novion-Porcien, Sorbon eta Wasigny\n180 (%51.7) 177 (%50.9)\nSery Frantziako udalerri bat da, Ardenak departamenduan dagoena, Ekialde Handia eskualdean. 2013an 352 biztanle zituen.\n2007an Sery udalerrian erroldatutako biztanleak 339 ziren. Familiak 130 ziren, horien artean 34 pertsona bakarrekoak ziren (13 bakarrik bizi ziren gizonak eta 21 bakarrik bizi ziren emakumeak), 50 seme-alabarik gabeko familiak ziren, 38 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.\n2007an 180 etxebizitza zeuden, 136 familiaren etxebizitza nagusia ziren, 22 bigarren erresidentzia ziren eta 22 hutsik zeuden. 173 etxeak ziren eta 3 apartamentuak ziren. 136 etxebizitza nagusietatik 112 bere jabearen bizilekua ziren, 19 alokairuan okupaturik zeuden eta 5 doan lagata zeuden; 3 etxek bi gela zituzten, 21 etxek hiru zituzten, 40 etxek lau zituzten eta 72 etxek bost zituzten. 113 etxek euren parking plaza propioa zuten azpian. 62 etxetan ibilgailu bat zegoen eta 56 etxetan bat baino gehiago zituzten.\nSery udalerriko biztanleria-piramidea 2009an .\n2007an lan egiteko adina zuten pertsonak 190 ziren, horien artean 133 aktiboak ziren eta 57 inaktiboak ziren. 133 pertsona aktiboetatik 114 lanean zeuden (65 gizon eta 49 emakume) eta 19 langabezian zeuden (6 gizon eta 13 emakume). 57 pertsona inaktiboetatik 19 erretiraturik zeuden, 13 ikasten zeuden eta 25 "bestelako inaktibo" gisa sailkaturik zeuden.\n2009an Sery udalerrian 138 unitate fiskal zeuden, 344,5 pertsonek osaturik. Pertsona bakoitzeko diru-sarrera fiskalaren mediana urteko 16.683 euro zen.\n2007an zeuden 13 komertzioetatik, 1 janari enpresa zen, 6 eraikuntza enpresak ziren, 1 ibilgailuen saltze eta konpontze enpresa zen, 1 ostalaritza eta jatetxe enpresa zen, 1 zerbitzu enpresa zen, 1 administrazio publikoko enpresa zen eta 2 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 8 zerbitzu publikoetatik, 2 igeltseroak ziren, 1 margolaria, 2 iturginak, 1 argiketaria eta 2 ile apaindegiak.\n2000. urtean Sery udalerrian 18 nekazaritza-ustiategi zeuden, 920 hektarea erabiltzen.\nMultimedia: Sery (Ardennes)


Posted on 1 January 2021 1 March 2021 by Anta\nJarraian datorren zerrendak euskal literaturaren ahots ezberdinak nahasten ditu, izen entzutetsuak eta hasiberriagoak bilduz, eta horiek guztiek euskal letren dream team moduko bat osatzen dute. Hauetariko obra batzuk hainbat hizkuntzara itzuli dira, hamaika sari jaso dituzte eta, kasu batzuetan, euren historiak zinemara eraman dira. Hona hemen euskal literatura ulertu eta gozatzeko mende honetan idatzi diren ezinbesteko 10 liburu.\n1. Prako tranbia (Unai Elorriaga, 2001)\nUnai Elorriagak 2002an SPrako tranbia lanarengatik Espainiako Narratiba Saria irabazi zuenean, 29 urte besterik ez zituen. Bere lehen eleberriak euskal idazleen belaunaldi berri bati ateak ireki zizkion, eta literaturaren panorama irauli egin zuen. Zertan datza bere obra honek? Zergatik da horren berezia? Zein zen idazle gazte hura? Lucas, Marcos eta Mariaren istorioak gaztaroaren eta zahartzaroaren arteko harremana kontatzen du, estilo original batez lagunduta. Aitzol Aramaiok eleberria zinera eraman zuen Un poco de chocolate filmarekin. “Unai Elorriagarena lantzean behin soilik agertzen den liburu horietakoa da”, idatzi zuen Felipe Juaristik El Diario Vascon. Liburua Elorriagak berak itzuli zuen gaztelerara, Un tranvía en SP izenarekin; horrez gain, beste 7 hizkuntzetara ere: bulgariera, estoniera, katalana, galiziera, alemaniera, serbiera eta italiera.\n2 Lagun izoztua (Joseba Sarrionaindia, 2001)\nJoseba Sarrionandia euskal literaturako idazlerik bikainenetakoa da; baita enigmatikoenetakoa ere: Martuteneko espetxetik ihes egin zuen 1985an, Imanol musikariaren bozgorailuetan sartuta, eta ezkutaturik egin ditu ia 30 urte; azken urteotan Kuban bizi dela jakin den arte. Lagun Izoztua eleberriak arrakasta izan zuen salmentetan, eta euskarazko prosa idatzizko Kritikaren Saria erdietsi zuen. Exilioa gai nagusi hartuta, ‘Sarri’ autobiografia bat idaztetik gertuen izan den aldia da hau: “Nahiz eta fikzioa izan, oso engaiatua sentitu naiz eleberriko pertsonaia eta egoerekin”, azaldu zuen Argia aldizkarian. Eleberri hau gaztelerara itzulia izan zen, El hombre congelado izenburuarekin, eta baita italiera eta alemanierara ere.\n3 Soinujolearen semea (Bernardo Atxaga, 2003)\nNazioarteko izen handi baten aurrean gaude. Obabakoak (1988) lanaren arrakastaren ostetik, Bernardo Atxagak argitaratu duen obra oro izan da entzutetsua. Eta, oro har, arrakasta horren efektua ainbat norabidetan biderkatu da. Soinujolearen Semea obraren kasua paradigmatikoa da: 2012an antzerki-obra baterako moldaketa aipagarria izan zuen eta, 2019an, zinera eraman zuen Fernando Bernuesek. Horrez gain, hamasei hizkuntzatara itzuli da dagoeneko obra hau: bulgariera, gaztelera, katalana, daniera, alemaniera, frantsesa, galiziera, italiera, nederlandera, poloniera, errusiera, esloveniera, suediera, ingelesa, greziera eta turkiera. Atxagak eleberri honetan bere kontakizunik pertsonalen eta adierazgarrienetarikoa garatzen du: Joseba eta David izeneko bi protagonisten arteko adiskidetasuna, Gerra Zibiletik hasita XX mende amaierara bitarte.\n4. Bilbao-New York-Bilbao (Kirmen Uribe, 2009)\nBeste debut aipagarri bat. Kirmen Uribek arrakasta itzela izan zuen bere lehen eleberriarekin, eta garaiko sari gehienak eraman zituen, Espainiako Narratiba Saria eta Kritikaren euskarazko Saria, besteak beste. Auto-fikzioaren uretan igerian, kontakizuna Bilbotik New Yorkeko JFK aireporturako hegaldi batean gauzatzen da, eta familia bereko hiru belaunaldiren historia kontatzen du. Ondarroako idazleak sarritan hartu ohi du parte nazioarteko literatura topaketetan. “Uribe Euskal Herrian erroturik dago, baina bere narratiba guztiz unibertsala da”, dio The Harvard Book Review argitalpenak. Bilbao-New York-Bilbao 13 hizkuntzatara itzuli da dagoeneko: gaztelera, katalana, galiziera, portugesa, errusiera, georgiera, frantsesa, bulgariera, japoniera, serbiera, albaniera, ingelesa eta esloveniera.\n5. Twist (Harkaitz Cano, 2012)\nHarkaitz Cano euskal literaturako multitasking izen horietakoa da: literatura itzultzailea da, pop arima du (telebistako gidoilari izan zen eta komikiaren munduari erabat lotua dago) eta, berak aitortu bezala, “musikari frustratua” da. Twist lanarekin, bere laugarren eleberria, bigarren Euskadi Literatura Saria irabazi zuen, beste hainbat aintzatespenekin batera, eta dozena erdi hizkuntzatara izan da itzulia: gaztelera, ingelesa, italiera, bulgariera eta serbiera. Fikziozko istorio bat kontatu arren, liburua euskal gizartearen belaunaldi oso bat markatu zuen gertaera batekin hasten da: Jose Antonio Lasa eta Jose Ignacio Zabala ETAkideek GAL talde parapolizialaren eskuetan jasan zuten bahiketa, tortura eta heriotza.\n6. Martutente (Ramón Saizarbitoria, 2013)\nTolstoiren handitasunarekin edota Flauberten zehaztasun estilistikoarekin alderatua izan da, baina Martutenek Max Frischen Montauk eleberria du oinarrian. Obra hau ez da argitalpen soil bat euskal literaturan berritzaileenetarikoa izan den Saizarbitoriaren ibilbide oparoan. Martutene eleberriaren mardultasunak (720 orrialde), Euskal Herriari buruzko obra definitibo eta totala izateko grinak eta jasotako laudorio eta sariek, mugarri berri bat ezarri zuten bere ibilbidean. “Ongi mihiztatutako literatura-eraikin harmoniatsuak altxatzen dituen arkitekto zorrotz baten aurrean gaude”, laburbildu zuen esaldi batean Gorka Aulestia hizkuntzalariak. Gaztelerara eta ingelesera itzulia izan da.\n7. Bidean ikasia (Arantxa Urretabizkaia, 2016)\nHondarribiako alardea 1639az geroztik ospatzen den desfile militarra da, Frantziako Luis XIII erregearen tropek herria liberatu izana ospatzeko. 1993an, emakume-talde batek alardean parte hartzeko eskaria egin zuen, eta aldarrikapen horrek, urtez urte, hainbat harri topatu ditu bere bidean. Arantxa Urretabizkaiak, euskal literaturaren ahots ezagunenetarikoak, emakume horien borrokak ekarritako gertakari gogor eta mikatzak kontatu nahi izan zituen, hainbat zauri ireki eta hainbat kontzientzia astindu zituen gatazka hura lehen lerrora ekarriz. Obra honek Euskadi Literatura Saria irabazi zuen 2017an. “Liburu hau, errealitateari bere osotasunean eta heldutasun batetik begiratzea lortu duen idazle baten lorpena da”, aipatu zuen epaimahaiak. Gaztelerara Lecciones del camino izenarekin itzuli zen.\n8. Jenisjoplin (2017, Uxue Alberdi)\nIdazle eta bertsolaria (musika eta poesia nahasten dituen praktika inprobisatua), Uxue Alberdi bertakotasunaren eta unibertsaltasunaren artean mugitzen diren eta izaera bereziki feminista duten idazle belaunaldi berrian kokatzen da. Jenisjoplin-ek Nagore Vargasen istorio kontatzen du, irrati libre batean lan egin eta hainbat arazotan sartzen den gazte bilbotarra. Euskal gatazkatik abiatzen den drama pertsonala da, baina baita maitasun eta familia istorio eder bat ere. Alberdiren bigarren eleberri honek euskal irakurleen 111 Akademia saria irabazi zuen.\n9. Bihotz handiegia (2017, Eider Rodríguez)\nEider Rodriguezekin gauza harrigarria gertatu da: lehen aldiz, pertsona batek bi Euskadi Literatura Sari eraman ditu urte berean, bata Santa Familia komikiarengatik eta, bestea, Bihotz Handiegia ipuin-liburuarengatik. Hego Euskal Herrikoa izanik (Errenterian jaioa da), Rodriguez Ipar euskal Herrian bizi da, Hendaian hain zuzen; eta ez da kasualitatea liburu honetako ipuinak bi lurralde edota bi errealitate banantzen dituzten mugez josiak egotea; batasunerantz jotzen duten mugak, beti ere. Madrilen eta Parisen igaro zituen urteek bere idazle nortasuna ehundu zuten. Bertan arrotz sentitzen zen; eta sentimendu bera airatzen dute bere ipuinetako pertsonaiek. Bihotz handiegia gaztelerara, ingelesera eta katalanera izan da itzulia.\n10. Azala erre (2018, Danele Sarriugarte)\nAukeraketa honetako gazteena eta, hala ere, literatura arloan zer esana ematen ari dena. Danele Sarriugarte (Elgoibar, 1989) bere lehen eleberriarekin eman zen ezagutzera: Erraiak (2014) lanak Gipuzkoako liburu-saltzaileen gremioaren saria irabazi zuen. Bigarren lan honetan, adiskidetasuna, enbidia, arrakasta eta azalekotasuna bezalako kontzeptuak lantzen ditu, artearen mundua atze-oihal. Azala Erre lanak istorioko bi protagonistek sare sozialekiko duten menpekotasuna aztertzen du, baita horien inguruan sortzen diren zurrumurruak ere. “Idazle batek ez lioke jaramonik egin behar Twitterren sarritan sortzen den zaratari”, hausnartzen du Sarriugartek.\nEz dira lotutako albisterik aurkitu


Lan baldintzak hobetzeko proposamen integral eta arduratsua, horixe eskatu diote haurreskoletako administrazio eta kudeaketa alorreko langileek partzuergoari. Beharginek euren lan baldintzak hobetu asmoz grebak abiatu zituzten atzo, irailak 2. LAB, ELA eta STEILAS sindikatuek deialdiaren arrakasta azpimarratu dute, eta lanuzteak “erantzun jendetsua” izaten ari direla azaldu dute.\nPartzuergoa eta beharginak uztailaren 15ean elkartu ziren azkenekoz negoziazio mahaiaren bueltan. Ez zen adostasunik izan batzarrean; hala, mobilizazioekin ekin diote ikasturteari langileek. Lan karga murrizteko eskatu diote administrazioari, eta hala ezean, larunbatera arte luzatuko dituzte grebak.


Boletus - Wikipedia, entziklopedia askea.\n(«Boleto» orritik birbideratua)\nBoletus onddo basidiomikotoen genero bat da zeinak 300 espezie barneratzen dituen gaur egun. Genero hau Boletaceae familian kokatzen da, Boletales ordenaren barruan eta Agaricomycetes klasean. Boletaceae familiako genero tipoa da. Familia honetako onddoak pileo eta estipedunak dira eta himenoforoa poroduna izaten da gehienetan. Gainera himenoforoa erraz banatzen da pileotik. Ekologiari dagokiola ektomikorrizikoak dira  eta mundu osoan zehar agertzen dira.\nEuskal Herrian perretxikotarako afizio handia dago eta Boletus generoko onddoak oso apreziatuak izaten dira sukaldaritzan. Besteak beste onddo beltza Boletus aereus, onddo zuria Boletus edulis eta onddo kaskabeltza Boletus pinophilus dira jasotzen diren espezie ugarienetarikoak.\n1 Ezaugarri makroskopikoak\n2 Ezaugarri mikroskopikoak\n4 Espezie jangarriak eta pozoitsuak\n4.1 Onddo beltza Boletus aereus\n4.2 Onddo kaskabeltza Boletus pinophilus\n4.3 Onddo zuria Boletus edulis\n4.4 Udako onddo zuria Boletus aestivalis\n4.5 Onddo hankagorria Boletus erythropus\n4.6 Queletii onddoa Boletus queletii\n4.7 Satan onddoa Boletus satanas\nBoletus generoko onddoek begi bistaz ikusgarriak diren fruitu gorputzak garatzen dituzte, hauek izaten direlarik guk jaten ditugunak. Fruitu gorputzak handiak eta konpaktuak izaten dira eta pileoa, estipea eta himenoforo poroduna daukate. Haragia sendoa da baina erraz usteltzen da eta askotan airearekin kontaktuan egoterakoan pigmentuak oxidatu egiten dira eta kolore aldaketa beha daiteke. Estipeari dagokiola, zentrala izaten da eta leuna, ezkatakara edo erretikulatua izan daiteke.\nTamaina eta forma oso aldakorrekoa da, onddo espezie berdinean ere garapen fasearen arabera ezberdina izan daitekeelarik. Formari dagokiola, hasieran hemisferikoa izaten da eta heldutasunean lau-ahurra. Trinkotasuna ere aldakorra izaten da heldutasun mailaren arabera, gaztetan konpaktua izaten da eta heldutasunean biguna eta esponjotsua. Gehienetan glabroa da.\nHaragiaren kolorea ezaugarri oso garrantzitsua izaten da Boletus-ak ezberdintzerako orduan nahiz eta hezetasun mailaren arabera basidiokarpoaren kolorea aldatzen den. Deshidratazio egoeretan kolorea apaldu egiten da.\nBoletus espezie asko moztu edo igurtzean pigmentuen oxidazioa ematen da eta ondorioz haragiak kolore urdina hartzen du. Baina kolore aldaketa ez da Boletus guztietan ematen, adibidez Boletus edulis zuri mantenduko da.\nHaragiaren usaina ez da oso karakteristikoa izaten nahiz eta espezie batzuk usan bereizgarria daukaten, adibidez Boletus satanas-en ale helduek usain desatsegina daukate.\nZentrala da eta tamaina aldakorrekoa, espezie batzuetan estipearen diametroa pileoarena baino handiagoa izaten adibidez onddoak gazteak direnean (B. edulis eta B. aereus). Estipearen forma ez da ezaugarri konstante bat izaten nahiz eta askotan klabiformea den. Konsistentziari dagokiola fibrotsua izaten da eta ez hutsa.\nEstipearen apaindurak oso garrantzitsuak dira ezaugarri taxonomiko moduan (leuna, puntuduna, eskamotsua, erretikulatua...)\nHimenoforoan elementu ezberdinak daude sailkapen taxonomikoa egiteko baliagarriak izan daitezkeneak. Genero honetako onddoen basidioei dagokienez, forma klabiformea daukate eta normalean lau esterigma aurkezten dituzte, nahiz eta batzuetan bi esterigma edo bakarra izan dezaketen, B. edulis moduan. Hortaz, ez dira taxonomikoki oso erabilgarriak.\nBasidioetatik esporak sortzen dira eta forma zein tamaina aldakorrekoak dira, gehienetan fusiformeak izanik eta sargune subhilarra aurkezten dute. Oro har pareta lodi samarra eta leuna izaten dute eta kolore okre-marroia daukate. Hau dela eta Boletus-en espora-jalkina marroi-oliba kolorekoa izaten da.\nAzkenik basidioen artean elementu antzuak kokatzea ohikoa izaten da, hauek zistidio izenarekin ezagutzen dira eta hezetasuna mantentzen laguntzen dute, esporen dispertsioan eta organo eskretatzaile modura ere funtzionatzen dute. Forma nahiko antzekoa izaten da Boletus guztietan eta hori dela eta ez dira ezaugarri taxonomiko moduan erabiltzen.\nIpar hemisferioan oso ohikoak dira Europan, Asian eta Ipar Amerikan. Aldiz, hego hemisferioan ez dira naturalki hazten, baina Afrika hegoaldean, Australian eta Zelanda Berrian aurkitu daitezke izan ere bertako ekosistemetan sartu izan dira. Klima epeletan ohikoak dira eta klima mediterranearrean ere azaltzen dira.\nEktomikorrizak garatzen dituzte eta espezie batzuen kasuan nahiko espezifikoak izaten dira. Adibidez Boletus aereus espeziak Quercus espezieekin soilik sortuko dituzte. B.edulis-ek aldiz konifera eta hostozabalekin.\nLurzoruaren ezaugarriak ere garrantzitsuak dira Boletus-entzat. Lurzoru basofiloetan Boletus torosus, B. rubrosanguineus, B.satanas, B. radicans etb agertuko dira eta azidofiloetan adibidez B.edulis.\nFenologiaren aldetik, udaberri hasieratik negu hasierara emango dituzte fruitu gorputzak, euri kopuru eta maiztasunaren arabera arinago edo beranduago fruktifikatuko dutelarik. Udazkenean daukate tontorra gehienek nahiz eta uda euritsua izan bada, urtaro bukaeran onddoak ikus ditzakegu. B. aestivalis apur bat ezberdinagoa da izan ere gainerako Boletus-ak baino hilabete lehenago hasiko da fruktifikatzen, ekaina-uztaila inguruan hain zuzen ere.\nEspezie jangarriak eta pozoitsuakAldatu\nJangarriak diren Boletus espezieen artean kalitate handiko onddoak dira B.edulis eta B.aereus adibidez. Espezie batzuk soilik jan daitezke sukaldatu ostean, adibidez Boletus erythropus.\nOnddo beltza Boletus aereusAldatu\nJateko oso apreziatua da eta gaztainondo, arte eta haritzak bezalako hostozabalek osaturiko basoetan agertzen da.\nPileoa kolore arre eta ilunekoa da, brontze ukituekin, ia beltza ere izan daitekelarik. Himenoforoak kolorea zuria izaten du gaztetan eta heldu ahala horitu egiten da. Haragia aldiz, kolore zurikoa da eta moztean ez da urdintzen.\nBoletus aereus onddoa\nEstipeari dagokiola, lodia eta mardula da, kolore marroi argikoa edo pileoaren kolore bedineko eta erretikulu marroia du.\nOnddo kaskabeltza Boletus pinophilusAldatu\nOso apreziatua da sukaldaritzan eta antzekotasun handia duen B.aereus-ekin konfunditu daiteke. Onddo kaskabeltzaren pileoa gorrixkagoa da eta urteekin poroek zein estipeak kolore marroia hartzen dute. B.edulis-ek aldiz, pileoa lirdingatsua izaten du.\nBoletus pinophilus onddoa\nHostozabal zein konifero basoetan ohikoa izaten da.\nOnddo zuria Boletus edulisAldatu\nOnddo zuriaren usaina oso atsegina da eta zaporea hurrek dutenaren antzekoa. Txapelaren kolorea marroi kolorekoa izaten da, kutikula distiratsua dauka eta egun hezeetan likatsua bihurtzen da. Hodien eta poroen kolorea berdina da, hasieran zuriak eta gero gris-horixkak, eta ez dira urdintzen ukitzean.\nEstipearen oinarria gaztetan oso lodia izaten da, baina denborarekin zilindrikoa bihurtzen da. Zuria da eta orbain marroiak dauzka. Goiko aldean erretikulu ahula dauka.\nBoletus edulis onddoa\nHostozabalez zein koniferez osaturiko basoetan agertzen da.\nUdako onddo zuria Boletus aestivalisAldatu\nB.edulis-ekiko antzekotasun oso handia dauka, baina udako onddo zuriaren pileoa apur bat gorritzen da eta kutikula sikua izaten da. Aldiz, B.edulis ez da gorritzen eta lirdingatsua da. Haragia zuria da ez zaio kolorea aldatzen.\nEstipeari dagokiola sendoa eta zilindrikoa da, eta luzeera osoan kolore marroiko erretikulu ikusgarria izaten du.\nBoletus aestivalis onddoa\nHostozabalez osatutako basoetan agertzen da, nahiz eta noizbehinka konifero-basoetan ere azaltzen den.\nOnddo hankagorria Boletus erythropus Aldatu\nJateko ona da nahiz eta ondo sukaldatu egin behar den izan ere, osagai toxikoak dauzka eta gordinik ez jatea gomendatzen da. Usain gutxi dauka baina zapore goxoa.\nPileoa lehorra da eta kolore marroi-ilun edo marroi-beltzekoa. Poroen kolorea aldiz, gorri-purpura izaten da tuboak horiak izan arren eta poro tamaina nahiko txikia da. Haragiak airearekin kontaktuan jartzean kolore urdina hartzen du.\nEstipea zilindrikoa da, oinarrirantz zabaltzen delarik. Horia da eta pikor gorrixkak ditu eta ukitzean erraz urdintzen/iluntzen da. Hankaren beheko aldean kolore gorri-ardotsua duen B. queletii eta txapel gorria daukan B. dupainii espeziekin konfunditu daiteke.\nBoletus erythropus onddoa\nHostozabal erorkorrez osatutako basoetan zein hosto-iraunkorrekoetan aurki daiteke.\nQueletii onddoa Boletus queletiiAldatu\nEz da oso apreziatua jateko eta denbora luzean sukaldatu beharra dago. Usain goxo eta zapore azido samarra dauka.\nHimenoforoaren tutuak kolore horikoak dira eta poroak hasieran gorri-horixkak izaten dira gero odol-kolorekoak bilakatzen direlarik. Poroen tamaina nahiko txikia da eta ukitu bezain laster urdintzen dira.\nEstipeari dagokiola, laua eta erretikulurik gabekoa eta zilindrikoa da. Goiko parteak kolore hori bizia dauka eta beheko aldean erremolatxa-gorri kolore bereizgarria hartzen du.\nBoletus queletii onddoa\nHostozabal eta konifero basoetan ohikoa da.\nSatan onddoa Boletus satanasAldatu\nEuskal Herrian ezagutzen den Boletus espezie toxikoa da.Usan desatsegina daukan onddoa da, digestio aparatuan arazoak sortzen dituelarik, ez da oso ohikoa izaten basoetan.\nKutikula leuna gris edo zuri zikina edota berde-oliba kolorekoa da. Hodiak hasieran horiak dira eta zahartzerakoan hori berdeak. Poroak hasieran horiak izaten dira ere baina heldutasunean kolore laranja gorriak edo odol kolorekoak, ukitzerakoan urdindu egiten dira. Estipea motza eta oso zabaldua da, gaztea denean tonu horixka du eta erdialdea gorria, zahartzerakoan kolore gorria nagusitzen da eta sare gorri batez apaindua azaltzen da. Mamia zuria da tonu horiekin eta ebakitzean apur bat urdintzen da.\nBoletus satanas onddoa\nUda-udazkenean fruktifikatzen du hostozabaleko basoetan, bereziki Quercus generoko zuhaitzekin elkartuta dago.\nBoletus manicus (\nHibbett, David S.; Binder, Manfred; Bischoff, Joseph F.; Blackwell, Meredith; Cannon, Paul F.; Eriksson, Ove E.; Huhndorf, Sabine; James, Timothy et al. (2007-05-01) «A higher-level phylogenetic classification of the Fungi» Mycological Research (5): 509–547 doi:10.1016/j.mycres.2007.03.004 ISSN 0953-7562.\nBotánica (2a. ed. argitaraldia) McGraw-Hill 2004 ISBN 8448606094 PMC 503371633.\n1907-1986., Alexopoulos, Constantine John, (1996) Introductory mycology (4th ed. argitaraldia) Wiley ISBN 0471522295 PMC 33012821.\nAntonio., Munoz, Jose (2005) Boletus s.l. : excl. Xerocomus : Strobilomycetaceae, Gyroporaceae, Gyrodontaceae, Suillaceae, Boletaceae (2d edition. argitaraldia) Edizioni Candusso ISBN 8890105763 PMC 68890686.\n1925-, Webster, John, (2007) Introduction to fungi (3rd ed. argitaraldia) Cambridge University Press ISBN 0521807395 PMC 74942051.\nLuis., Albizu, José (D.L. 2009) Setas de la comarca de Urola Kosta "guía para conocer las características de los hongos e identificar las distintas especies de la comarca" Ayuntamiento de Zarautz ISBN 9788493574369 PMC 733769932.\nAzken aldaketa 1 iraila 2020(e)an, 19:20(e)tan


Emakumezkoen futboleko lehen maila, kromotan\nIker Iglesias kazetariak emakumezkoen futboleko lehen mailako taldeen kromo bilduma osatzen hasi zen iraila aldera. Argitaletxe handiek saltzen dituzten bildumek ez dituzte emakumezkoen taldeak aintzat hartzen eta jendearen interesa piztu du sare sozialetan.\nTakashi Inui japoniarra Euskal Herrira itzuliko da Alavesen aritzeko\nBetisen dituen minutu urriak aintzat hartuta, asiarrak Gasteizen utzita jokatuko du. Denboraldiaren amaieran, Alavesek Inui erosteko aukera izango du. Horrenbestez, Abelardok Ibai Gomez ordezkatuko duen hegalekoa eskuratuko du. Gogoratu, japoniarrak hiru kurtso eman zituela Eibarren, maila aparta eskainiz.


irati.org - GR\nGR11 (ES) Pirinioetako Ibilbidea. 5. etapa: Auritz-Hiriberri\nGR11 (ES) Pirinioetako Ibilbidea. 6. etapa: Hiriberri-Otsagabia\nGR 12 (ES) Euskal Herriko bidea. 7. etapa: Azpegi-Iturzaeta\nGR7-GR65 Done Jakueren Bidea\nGRT9 Alforjas igarobidea-Okabe\nGRT10 Alforjas igarobidea-Bagargiak\nGR10 (FR) Pirineotako Iparraldeko ibilbidea\nHRP Pirinioetako Ibilbide Garaia\nPirinioetako Ibilbidea. 5. etapa: Auritz-Hiriberri\nGR 11ren (Pirinioetako Ibilbidea) bi etapa Aezkoan barna pasatzen dira, eta bi norabideetan egin daitezke. Oraingo GR11-ren trazadura berria da. Lehen Orreagarantz jarraitzen zuen, baina orain zati tarte GR 12rentzat (Ibañetatik Azpegira) eta GRT 7rentzat (Auritz eta Donibane Garazi lotzen duena) utzi da. Iratiko trekkingaren mendebaldeko itzulia da. GR 11 trekking horren hegoaldeko bidea bihurtu da, eta Hiriberri eta Orbara herrietan zehar pasatzen da. GR 11 ekialdera abiatzen da Nabala eta Usategietako gurutze eta Itolazko pistan zehar. Hortik Latxagako gaineko oihanera igotzen da. Hara ailegatu baino lehen GRT 8 aurkituko dugu ezkerrean: Orbaizetako Olara abiatzen da. Azpegi, Ezkanda eta Errozaten barna segitzen du eta Irauko Lepoan GR 10rekin elkartuko da. Aitzartera jaisteko tartean, pagaditik ateratakoan, Iratiren gaineko ikuspegirik bitxienetako bat aurkituko dugu. Orbarara jaisten, bideak bat egiten du HL batekin. Orbara gurutzatuta, Erdi Aroko zubia igaro behar da, eta han barna Hiriberrira igotzen da.\nGutxi gorabeherako ibilbidea: Orbaizetako Ola - Azpegiko saroia- Arnostegi - Lepoeder- Astobizkar - Orreaga - Auritz\nKomenigarria da ibilbidea kontsultatzea, mapak eta profilak ikusi.\nLuzera: 19 km\nMalda: 840/1200 m\nPirinioetako Ibilbidea. 6. etapa: Hiriberri-Otsagabia\nIbilbide honetan Aezkoa utzi eta Zaraitzura sartzen gara, Berrendin gora (Iratiko Oihanaren hegoaldeko ertza) segituz. Gainean natur gune horren eta Nafarroa zein Aragoiko Pirinioen gaineko ikuspegirik ederrenak aurkituko ditugu. Taplako gainera ailegatu baino lehen Zaraitzura sartzen gara, eta Abodin barna jarraitzen dugu. Abodi Oriren magalean hasitako zerrarekin lotzen da ekialdean. Hortik GR 11 Otsagabira jaisten da eta bidean Muskildako ermitaren ondotik pasako gara.\nGutxi gorabeherako ibilbidea: Hiriberri/Villanueva de Aezkoa – Berrendi – Tapla – Muskilda - Otsagabia/Ochagavía\nLuzera: 20.8 km\nMalda: 840/1000 m\nEuskal Herriko bidea. 7. etapa: Azpegi-Iturzaeta\nGR 12ren etaparik gogorrena da (ibilbidea itsasertzean hasten den lekutik hara kontuan hartuta), bai luzeragatik bai igotzen den tarteagatik. Pirinioetako bi gune megalitiko garrantzitsuenak lotzen ditu: Azpegi eta Okabe. Irati Oihaneko lurretan barna joaten da eta GR 10 eta GR 11ren artean ardatz modukoa da. Ibilbide latza da, baina ikuspegi ederrak eskaintzen ditu.\nIbilbidea (gutxi gorabeherakoa): Azpegi – Ursario – Ezkanda – Egurgio – Auntzbide – Ibarrondoa – Iturzaeta\nLuzera: 31.2 km\nMalda: 1990/1455 m\nLuzera: 23.4 km\nLuzera: 14.8 km\nLuzera: 25.3 km\nPirineotako Iparraldeko ibilbidea


Aniztasunak aberasten gaitu – Lauaxeta Ikastola\nGizarte plural eta anitzean bizi gara, eta jatorri, kultura eta profil desberdidun pertsonez osotutako gizarte bat daukagu. Batzuetan, merezi dau geldiune bat egin eta errealitate jakin batzuei buruz hausnartzea, eta horixe egin dabe, hain zuzen ere, Lauaxetako ikasle batzuek arrazakeriaren aurkako Fair Saturdayko “Pentsatzeko ipuinak” ekimenean. Gehiago jakin nahi dozu?\nArrazakeriaren inguruan hausnarketa sakona egitera gonbidatzen gaituen istorioak dira Mikel, Kattalin, June, Aiala, Jon eta Izarorenak. Lauaxeta Ikastolako LHko ikasleek idatzitako “Pentsatzeko ipuinak” eta eginiko lan onagatik saria jaso dabenak. Ondoko liburu digitalean ezagutu daikezuzan istorio politak.\nGure gizartean identifikatzen diren hainbat arazotan oinarrituta, Fair Saturdayk urtero antolatzen dau ikasleentzako literatura lehiaketa. Orain arte ospatutako edizioetan, bullying-a eta matxismoa izan dira gai nagusiak; aurten, arrazakerian zentratu dira.\nSari banaketa uztaila amaieran egin zan eta joan dan astean liburu digitala aurkeztu zan, arrazakeriaren aurkako nazioarteko eguna aprobetxatuz.\nGure seme-alabak arrazismorik gabeko ingurune batean hezteak daukan garrantziaz jabetu behar garela agerian uzten dabe horrelako ekimenek. Desberdintasunek ez gaitzatela etsai bihurtu, baizik eta lagun, aniztasun-inguruneen barruan, etorkizunera begira, arrazakeria desagerrarazteko.\nAurreko albisteaLauaxeta Campus: etorkizunera gerturatuzHurrengo albisteaHamaiketako osasungarri bat nahi?\nalkar laguntzaegunekoaketorkizunaezagutun daigun...fair saturdaygizarterako hezkuntzahezkuntza metodologiak eta teknikakikasleen hitzetankultur ekintzaksariak eta aintzatespenakumeengandik ikasiz


EH Bildu Amasa-Villabona - Milaka gipuzkoar kalera atera ziren Erraustegia gelditzeko eta hondakinak kudeatzeko politikan adostasuna eskatzeko\nMilaka gipuzkoar kalera atera ziren Erraustegia gelditzeko eta hondakinak kudeatzeko politikan adostasuna eskatzeko\nErakunde publikoei eskua luzatu zien GuraSOS elkarteak jendez leporaino bete ziren Donostiako kaleetan. Beste behin ere, prest agertu zen Zubietako errauste plantari eta hondakinak kudeatzeko politikei buruz hitz egin eta akordio berrietara iristeko. Zapi zuri batzuk eskuetan hartuta, honela adierazi zieten taldeko kideek Gipuzkoako Foru Aldundiko arduradun politikoei: "Ez duzue ezer ulertu. Ez gaude borrokarako, baizik eta elkarlanerako, bidea elkarrekin egiteko". Eta asmo horretan milaka pertsonaren babesa jaso zuten Donostiako kaleetan, Adostasunari esan baietz lelopean egindako manifestazioan.\nAntiguako tuneletatik abiatu zen martxa, 17:00ak pasatxo zirela, eta, Mirakontxa pasealekuan aurrera egin ahala, handituz joan zen manifestari multzoa. Izan ere, udaberri garaiko eguraldiak lagunduta hondartza ingurura hurbildutako asko batu ziren protestara: etengabekoa izan zen jarioa, eta, Artzain Ona igarota, San Martin kalea alderik alde hartua zuen martxak. Aurrez ere babes handia jaso zuen deialdiak: Gipuzkoako eragile sozial, ekonomiko eta sindikal ugarik adierazi diote atxikimendua manifestazioari azken asteotan.\nManifestazioaren aurrealdearen irudia, atzetik milaka gipuzkoar dituela\nIa ordubeteko martxaren ondoren, Bulebarrean bukatu zen mobilizazioa. "Egia, osasuna, ingurumena eta, nola ez, gure haurrak babestera etorri gara", adierazi zuten Joxe Mari Izetak eta Olatz Kortak GuraSOSen izenean, amaierako ekitaldian. Salatu zuten instituzioek euren "ahotsa isilarazi nahi" izan dutela, "hutsaren hurrengoa garela sinetsarazi", baina nabarmendu zuten euren eskaintza "zintzoa eta posibilista" dela.\nMartxo hasieran hondakinak kudeatzeko plan berria onartzekoa da Gipuzkoako Foru Aldundia, Zubietako erraustegia oinarri hartuta. Horren harira, elkarlanerako prest agertu zen GuraSOS, baina jarrera eraikitzailea eskatu zion Aldundiari ere: "Ez egin gerra gizarteari. Gogoratu zer dioen Frans Timmermans Europako Batzordeko presidenteordeak: Ingurumen erronkei, eta hondakinei lotutakoei bereziki, gobernuek eta herritarrek elkar hartuta egin behar diete aurre".\nIldo horretan, elkarteko kideek gogoratu zuten "gizarteak hitza hartu" duela Hitzartu prozesuan, eta herritarrek hiru irizpide eman dituztela hondakinen kudeaketarako: osasuna lehenestea, instalazioak ahalik eta gehien baliatzea, eta ekonomikoki bideragarria izatea. Horietan oinarrituta, plan bat idatzi du GuraSOSek, eta diputazioan aurkeztu du. Kontuan hartzea galdegin zuten Donostiako mobilizazio honetan: "Badago alternatiba tekniko bat, ingurumen eta ekonomia ikuspegitik iraunkorra eta bideragarria dena. Batzar nagusiak, Gipuzkoako Foru Aldundia: erantzuna zuen esku dago". Erantsi zuten bat datozela diputazioaren planteamendu batzuekin: "TMB plantarekin eta biometanizazioarekin, bai. Baina labeak, ez; erraustegia, inola ere ez".\nEkitaldiaren amaieran, eskua ez ezik, soka bat ere eskaini zien neskato batek erakundeei. Korapiloz beteta zegoen, askatzeke eta adosteke dauden arazoen seinale. "Denon artean Gipuzkoa osasuntsu eta hobea josteko".\nEH Bilduko ordezkaritza zabala izan zen mobilizazio honetan, bertan izan ziren besteak beste Juan Karlos Izagirre Gipuzkoako Ahaldun Nagusi izateko hautagaia, Usurbilgo alkatea, Donostiako zinegotzi taldea, Lasarte Oriako EH Bilduko ordezkariak eta noski, Amasa-Villabonako EH Bilduko herrigintza taldeko kideak ere bertan izan ziren GuraSOS elkarteari babesa adierazteko eta beste behin erraustegirik ez dugula nahi eta alternatibak badaudela ozen adierazteko.\nIzena eman Boletinean!\nWebgune hau Amasa-Villabonako EH Bilduren inguruko informazioa jaso, herriko gaien inguruan eztabaidatu eta ezker subiranistak hartu beharreko erabakiak hartzeko sortu da. Herri alternatibo bat eraiki nahi dugunok bide berriak sortu behar ditugu jendartea ahalduntzeko.\nEH Bildurekin zuk erabaki.\nTelefonoa: 662 196 787\nErreboteko Plaza s/n - Kale Nagusia, 52\nKale Nagusia, 59\n20150 Villabona, Gipuzkoa\nTelefonoa: 688 729 069\nErregistra zaitez eta parte hartu ezazu gure eztabaidagunean!\nCopyright © 2016 EH Bildu Amasa Villabona. Eskubide guztiak gordeta. Zitu informatikak garatua.


Arlaban, irekita dagoeneko - Leintz gatzaga - Goiena.eus\nArlaban, irekita dagoeneko\nUbane Madera 2010-10-25 15:21\nHrrizaingo sailetik jakinarazi dutenez, arratsalde ia osoa itxita egon ostean, zabalik dago berriz ere Arlabango mendatea eta normaltasunez gidatu daiteke bertatik. 12:40 inguruan kamioi bati habe bat jausi zaio Arlabanen, Leintz-Gatzagaren parean. Horren ondorioz, Ertzaintzak zirkulazioa desbideratu egin du.\nAzken ordua (18:05): ez dago aldaketarik. itxita segitzen du Arlaban mendateak. Herrizaingo Sailak emandako informazioaren arabera, habea zatituta garabietara igotzen segitzen dute.\nAzken ordua (17:05): itxita segitzen du Arlabanek. Herrizaingo Sailak emandako informazioaren arabera, moztu dute habea eta orain garabietara igo egin behar dituzte zatiok. Arlaban itxita dagoenez, zirkulazioak desbideratuta segitzen du: autoak Gatzagako errepide zaharretik eta kamioiak AP1 autobidetik.\n(Azken ordua, 15:45): Arlabango mendateak itxita segitzen du. 40 metro eta 71 tonako habea osorik erretiratu ezin, eta langileak habea moztu eta zatika eramateko lanak egiten dabiltza. Garabiak ere hantxe daude aspalditik, beraz, mozketa lanak egin eta berehala erretiratuko dute habea. Dena den, Herrizaingo Sailak ez daki zenbat denbora beharko duten horretarako. Bien bitartean, errepideak moztuta segitzen du.\n12:40 inguruan kamioi bati habe bat jausi zaio Arlabanen, Leintz-Gatzagaren parean. Horren ondorioz, Ertzaintzak zirkulazioa desbideratu egin du: automobilak errepide zaharretik eta kamioiak autobidetik. Herrizaingo Sailak emandako xehetasunen arabera, bidali dute garabia habea errepidetik erretiratzera, “baina oraindik ez da iritsi”.


"Nicolás Guerendiain" Irungo Errepublikarrak - 2009ko apirilaren 12an\n2009ko apirilaren 12ko kronika Irunen\nEkitaldiak martxa errepublikarrarekin hasi ziren 12:30etan Zabaltza plazatik (Errepublika garaian Zentro Errepublikarra). Zenbait kaleetatik pasa ondoren San Juan plazara iritsi zen txalapartaren soinuez , harrera eginez.\nHonelako kontsignak aireratu ziren: "Nos hay dos sin tres, República otra vez", "Hemen gaude, Errepublikaren alde", "Los Borbones a los tiburones", "Jo ta ke Errepublika lortu arte", "Juan Carlos acelera, que viene la tercera"....\nJoaquín Galvezen mesuaren eta ekitaldiaren bideoak\nTxalapartaren ondoren elkartearen partaideak komunikatu bat irakurri zuten.\nJoakin Galvezek bandera altxatzeko zuen, baina gaixorik egoteagatik ezin izan zuen etorri eta mezu bat utzi zuen. Bere lekuan, elkartearen kide bat eta bi gazte izan ziren bandera altxatu zutenak aurreskuren ondoren.\nMusikariek "Himno de Riego", "Eusko Gudari" eta "La Internacional" jo zuten.\nEgun on guztioi eta mila esker ekitaldi honetara etortzeagatik.\nGaur, hemen gaude bilduta 1931eko apirilaren 14an aldarrikatu zen II Errepublikaren 78. urtemuga ospatzeko; errepublika gure historiaren bultzada demokratiko handienaren emaitza da eta alaitasunezko adierazpenekin hartu zen Irungo eta Euskadiko kaleetan.\nAlaitasuna gizarte demokratiko eta berdintasunezko baten itxaropena zelako, baita monarkia bezalako instituzio bat gainditzea zekarrelako ere; instituzio anakroniko eta diskriminatzaile hori, desberdintasunaren adierazlerik maximoa izanik, ez baitagokio XXI. mendeari.\nBaina guk ez dugu atzera begiratzen nostalgia hutsarengatik, ezta “iragandako garai guztiak hobeak direla” uste dugulako, baizik eta balio errepublikarrak indarrean egotea aldarrikatu nahi dugulako.\nZeren eta errepublikanismoa etorkizuneko balore gainerakor bat da, gehiengoarena Euskadin; errepublikanismoak gizarte libre bat izateko asmoa dakar berekin, han ez da oinordetza-kargurik izango; aitzitik, herriaren borondatez erabakiko dira karguak.\nHorretarako, berdintasunean, askatasunean eta senidetasunean oinarritutako III. Errepublikaren aldarrikapenaren aldeko apostua egiten dugu; alegia, herrien arteko elkartasunean oinarritutako estatu baten aldeko apostua.\nGaur, urtemuga honetan, Errepublikaren alde sakrifikatu eta hil ziren guztiei eskaini nahi diegu omenaldia.\nGora hirugarren errepublika!\nBukatzeko 50 pertsona inguru elkartu ginen jateko eta III. Errepublikaren alde topa egiteko. Menua\nHilaren 14an, arratsean, banderak jaitsi zituzten elkarteko hainbat kidek


Alessandro Mendini - Wikipedia, entziklopedia askea.\nMilan, 1931ko abuztuaren 16a\nItaliako Erresuma (1931ko abuztuaren 16a - 1946ko ekainaren 18a)\nItalia (1946ko ekainaren 18a - 2019ko otsailaren 18a)\nMilan, 2019ko otsailaren 18a (87 urte)\nFrancesco Mendini (en)\narkitektoa, artista, diseinatzailea eta editore-laguntzailea\nEuropean Prize for Architecture (2014)\nAlessandro Mendini (Milan, 1931ko abuztuaren 16a - ibidem, 2019ko otsailaren 18a) Italiar arkitekto eta diseinatzailea izan zen.\nJaioterrian bertan egin zituen arkitektura-ikasketak (1959). Lan handia egin zuen diseinu- eta arkitektura-aldizkarien argitaratzaile gisa: Casabella (1970-1976), Modo (1977-1980), Domus (1980-1985). Domus akademia sortu zuen 1982an, Archizoom eta Superstudio taldeetako kide izan zen, eta Estudio Alchymian lan egin zuen (1979-1991), besteak beste. Alessi eta Swatch etxeentzat ere lan egin zuen. Mendiniren arkitektura-lanek zuzendari artistiko gisa egindako lanen eragin nabarmena dute (horren erakusgarri da Groningen hiriko museoa, 1990-1994). Nahiz eta arkitektura-proiektu askotan lan egin zuen (esaterako, Casa della Felicità, 1980-1988), ezagunagoa da diseinatzaile gisa.\nGroningen Museoko dorre horia\nWikimedia Commonsen badira fitxategi gehiago, gai hau dutenak: Alessandro Mendini\nMultimedia: Alessandro Mendini\nISNI: 0000 0000 8181 4428\nBNF: 125675656 (data)


Sestaoko Udala - Langabetuentzako formazio ikastaro berriak, Udalak antolatuak\nLangabetuentzako formazio ikastaro berriak, Udalak antolatuak\nSestaoko Udalak, Ekonomi Sustapen Zinegotzigoaren bitartez, bi formazio ikastaro burutuko ditu datozen hilabeteetan herriko langabetuei zuzenduta.\nHorietako bat, “Mendeko pertsonei arreta soziosanitarioa ematea erakunde sozialetan” izenekoa, maiatzetik urrira bitartean emango da. Formazio ikastaro horretan parte hartuko duten 15 pertsonek 420 orduko formazio teoriko eta praktikoa jasoko dute, eta ikastaro amaieran parte hartu dutenen gutxienez ere %50ek sei hilabeteko kontratua izango dute, lanaldi osorako.\nBeste ikastaroa ontzigintza sektoreko formazioari begira dago, Galdaragile/Armadore Laguntzaile izenekoa. Ikastaro honen hasiera maiatzerako dago aurreikusita eta uztailean amaituko litzateke. Guztira 15 plaza eskainiko dira, eta ikastaroan guztira 315 orduko formazio teoriko eta praktikoa jasoko dute.\nIkastaro bi horietara aurkeztu ahal izateko honako baldintzak bete beharko dira ezinbestez: Sestaon Erroldatuta egotea gutxienez 2015eko apirilaren 1eko datan, Behargintzan eskatzaile gisa izena emandako langabetua izatea. Horrez gainera, ikastaro bakoitzak baldintza bereziak ditu eta horiek kontsultatu egin beharko dira izena ematerakoan.\nIkastaro bietarako ere matrikulatzeko epea apirilaren 11tik 22ra bitartean egongo da zabalik, 9:00etatik 14:00etara, Behargintzako bulegoetan, Txabarri kaleko 20. Zk.an.\nMendeko pertsonei arreta soziosanitarioa ematea erakunde sozialetan ikastaroa (PDF, 762 KB)\nGaldaragile / Armadore laguntzaile ikastaroa (PDF, 594 KB)


EL ALTAR DEL HOLOCAUSTO + LE TEMPS DU LOUP + RÖ\nAmurrioko Burubio Alkartean. |Musikea\nLoraldia 2020: 'Hariak'\nYoseba Peñaren nobela batetik sortutako sentikaria. Osogai nagusiak emakumea, memoria eta isiltasuna dira.\nAmurrioko Kultur Etxean. |Bertsolaritzea\nPuntuazinoaren arabera 2. taldea VS E ligako irabazlea\nGoizuetako udaletxeko ganbaran. |Bertsolaritzea\nJaunsaratseko udaletxeko ganbaran. |Bertsolaritzea\nLamixene - Hego Haizea


Euskararen zaporeak gozatzeko eguna | Geuria\nHelburu nagusi bera dute antolatutako ekimen guztiek: euskal hiztunak batzea eta motibatzea. Euskararen Nazioarteko Eguna ospatzeko, Hego Uribe eskualdean hainbat ekintza antolatu dituzte.\nAbenduaren 3an, Euskararen Nazioarteko Egunean, Hego Uribeko udalerriek ekintza mordoa antolatu dituzte euskal hiztunak motibatzeko helburuarekin.\n“Euskararen zaporeak” ekimena prestatu du Basaurin Udalaren Euskara Sailak. Jarduera horren bidez herritarrek euskararekin duten harremana jaso eta herritarren ahoan jarriko du: “Horretarako, txiklea erabiliko dugu. Txiklea ahoan sartu eta euskarari zein zapore hartzen dioten adieraziko dute herritarrek”. Karpa bat jarriko dute Begoñako Andra Mari kalean 11:00etatik 13:00etara eta 17:00etatik 20:00etara. Bertan txikle makina eta photocall bat egongo dira. Txikle makinatik bolatxo bat atera, photocallean jarri eta kamara aurrean euskarak sentiarazten diena transmitituko dute parte-hartzaileek, banaka, bikoteka zein taldeka. Euria bada, Ibaigane Kultur Etxeko aterpean izango da. Bertaratu ezin dutenek Udaleko web gunetik photocallaren irudia deskarga dezakete eta bideoa etxean grabatu. Bideo guztiekin muntaia egin eta sarean eskegiko du Udalak.\nEra berean, Basauriko eraikin publikoek –hala nola, Marienea, Kultur eta Gizarte Etxeak eta kiroldegiak- euren itxura aldatu dute eta pankartak jarri dituzte “Euskaraz bizi gura dot” leloarekin. Udalak eskolei eskainiko die lema formatu ezberdinetan, ikasleek txapak edo kartelak egin eta Euskararen Eguneko ospakizunetan erabil ditzaten.\nArrigorriagako Lehen Hezkuntzako ikasleek, adibidez, azaroaren 27 eta 28an “Zuztarretatik ahora” eta “Hitzetan blai” tailerretan parte hartuko dute. Institutuko ikasleek “Erdaldun berrien kluba” eta “Jauzi hirukoitza” antzezlanak ikusiko dituzte Lonbo aretoan abenduaren 1ean eta 2an, hurrenez hurren. Abenduaren 3an, “Joko Aut” lana antzeztuko dute Lonbo aretoan.\nEtxebarriko Euskara Zerbitzuak, herriko elkarte batzuen laguntzarekin, gazteei zuzendutako kirolak, tailerrak eta jolasak antolatu ditu herriko frontoian hilaren 3rako: 17:00etan herri kirolak eta txapak egiteko tailerra, 18:30ean “Berbaprobak” jolasa eta ordu erdi geroago Zumba dantza aerobikoa. Eguna amaitzeko, 19:30ean txokolatada eta mintxodromoa.\nHilaren 3an egun handia biziko dute Galdakaon. 10:30ean Berbodromoa egingo dute Urreta kiroldegian eta 11:00etan Flashmoba Kurtzeko plazan; arratsaldez, 17:00etan Futbol-erakustaldia Kurtzeko plazan, ordu berean Usansoloko Unkina plazan umeentzako jolasak, tailerrak eta muralak, 18:30ean kalejira Musika Eskolarekin, eta 18:30ean ekitaldi nagusia Gandasegiko arkupean. Musika Eskolako Diskapazitatuak, Andra Mari Dantza taldea eta Zaletasuna abesbatza izango dira bertan eta Lanbide, Galdakao futbol-eskola eta Umore Ona omenduko dituzte euskararen erabilera indartzeagatik. Ondoren, txokolatada eta 19:30etik aurrera disko festa Oihan Vega DJaren eskutik.\nSailkatuta: Arrigorriaga, Basauri, Etxebarri, Euskara, Euskararen Eguna, Galdakao\nGabon kanten lehenengo lehiaketa Ugaon\nEskolen lana euskara pizteko


GOIZUTRAIL MENDI LASTERKETA - Mugibili\nParticipan en Mugibili\nTopo Euskal Herria\nGOIZUTRAIL MENDI LASTERKETA\n19 de mayo de 2018 Herriko plaza (Goizueta), -,\ngoizutrail.blogspot.com // https://es-es.facebook.com/goizutrail/\nGoizuetako udalak herriko kirolarien laguntzarekin batera Goizuetako “GOIZUTRAIL” mendi lasterketa antolatzen du.\nLasterketak ondorengo araudia izango du eta berau, parte hartzaile guztiak onartzen dute.\n1.- EGUNA eta LEKUA\n“GOIZUTRAIL” mendi lasterketa 2018ko maiatzaren 19an jokatuko da, 9:00an hasita, eta irteera eta helmuga Goizuetako plazan izango da.\nBi ibilbide izango dira, bat 10,6 kilometrokoa eta bestea 25,2 kilometrokoa. Bi ibilbideak Goizuetako mendietan zehar izango dira. Ibilbide motza luzearen lehenengo zatia izango da eta herrian hasi eta herrian bukatuko da. Neurketa ez dago homologatuta.\nProba egiteko egunean ibilbide motza egiteko 16 urte eta luzea egiteko 18 urte edo gehiago dituzten atleta, mendizale eta kirolari guztiek dute proban parte hartzeko aukera, federatuta egon edo ez, baina gehienez ere 200 lagun onartuko dira. Araudi honetan adierazitako guztia onartu eta zehaztutako baldintza guztiak bete beharko dituzte.\n4.- KATEGORIAK (lasterketako egunean duten adina)\nGizonezkoak zein emakumezkoak\n• 18 urte baino gehiago dituztenak: helduak\n• 45 urtetik gorako gizonak: beteranoak\n• 40 urtetik gorako emakumeak: beteranoak\nIzen emateko aukera aldez aurretik www.herrikrossa.com orrialdean izango da.\nEgunean bertan ere aukera izango da lasterketak hasi baino 30 minutu lehenago arte.\nkorrukalariak proba aurreko egunetan bere izena parte-hartzaileen artean azaltzen dela ziurtatu beharko du. Ordainketa probaren aurreko egunetan egin beharko da. Korrikalariak ziurtatu beharko du, halaber, zerrendan izenaren ondoan ordaindu izana ageri dela. Zerrendan ordaindu gabe daukala ageri bada, ordainketaren agiria aurkeztu beharko du lasterketaren egunean edo bestela egun horretako prezioa ordaindu beharko du.\nIBILBIDE LUZEA (25 km.) Aldez aurretik\nIBILBIDE MOTZA (10 kM.) Aldez aurretik\nEgunean bertan izena ematen dutenak, dagokiona baino 5€ gehiago ordaindu beharko ditu.\n*Goizuetartzat hartuko da herrian bertan erroldatua dagoena edo bertan bizi dena.\nZenbateko horrek ondokoa bermatzen du: proban parte hartzeko eskubidea, asegurua, antolakuntzak parte hartzaileentzako atondutako zerbitzuak erabiltzeko eskubidea, opariz betetako poltsa, hamaiketakoa eta antolakuntzak probarako lor ditzakeen sarien zozketan parte hartzeko aukera.\nIbilbidea behar bezala seinaleztatuta egongo da, kartel adierazleekin, behar diren lekuetan antolakuntzako pertsonekin eta begi bistan egongo diren balizaje-zintekin. Kilometro-erreferentziak ere ibilbide osoan jarriko dira.\nProbaren luze-zabalean antolakuntzak bi kontrol gune jarri ditu, eta bertatik pasatzea ezinbestekoa izango da, gune hauetan egingo baitira arauzko igarotze kontrolak. Korrikalaria egiten ari den denbora kontuan hartuta antolakuntzak erabaki dezake parte hartzaileren bat probatik baztertzea.\nBost hornidura postu prestatuko dira. Postu hauetan produktu energetiko eta freskagarriak eskainiko zaizkie parte hartzaileei: ura, fruta, edari energetikoak, e.a. (ikusi perfilaren grafikoa).\n10.-ARAU-HAUSTE ETA ERRETIRATZEAK\nAntolakuntzako arduradunek korrikalariak probatik baztertzeko ahalmena izango dute ondorengo kasu hauetan: probako arauak hausten dituztenean, finkatutako ibilbideari zehatz-mehatz lotzen ez direnean, arauzko dortsala ondo ikusteko moduan ez daramatenean, antolatzaileek esandakoari jaramonik egiten ez diotenean, edota gainontzeko korrikalariekiko kiroltasunez jokatzen ez dutenean. Baztertua edo kanporatua den parte hartzaile orok gertuen duen kontrol gunean eman beharko du bere dortsala, eta antolatzaileek agindutako moduan utzi beharko du proba.\nIBILBIDE LUZEA egiten dutenek ondorengo sariak izango dituzte:\nemakumezko zein gizonezko\n1. saria: TXAPELA + 125 €\n2. saria: 75 €\n3. saria: 50 €\n1. saria: Goizuetako produktuez osatutako saski eder bat.\nGoizuetarrak (Goizuetartzat bertan erroldatuta edo bertan bizi direnak hartuko dira)\n1. saria: 75 €\nIBILBIDE MOTZA egiten dutenek ondorengo sariak izango dituzte:\nemakume zein gizonezko\n1. saria: Garaikurra\n2. saria: Garaikurra\n3. saria: Garaikurra\nSari banaketaren inguruan sortu daiteken edozein gorabeheraren aurrean, antolakuntzak erabakiko du momentuan zer irtenbide eman.\nBi ibilbideak herrikrossak kronometratuko ditu eta eginiko du denbora eta sailkapen ofizialak eta herrikrossa.com webgunean jarriko dira.\n13.- DORTSALEN BANAKETA\nDortsalak maiatzaren 18an hartu ahal izango dira arratsaldeko 6etatik 8etara Goizuetako Estankoan eta lasterketaren egun berean goizeko 7:30tatik aurrera Herriko Plazan.\nLasterketa, bere zatirik handienean, edertasun natural handiko parajeetatik igarotzen da eta, hau horrela izanik, ingurunea ahal beste zaintzeko eta zaborrak kontrol- guneetatik kanpora ez botatzeko eskatuko zaie parte hartzaile guztiei.\nHornitze guneetatik gertu zaborrontziak ezarriko dira.\nOinarrizko arau hau betetzen ez duen korrikalari oro probatik kanpo utziko da.\nAntolakuntzak sorospen eta salbamendu-zerbitzuak atonduko ditu ibilbideko puntu estrategikoetan. Era berean, dutxak, komuna eta aparteko beharren bat duten kirolariei premiazko laguntza emango dieten medikuak ere izango dira helmugan.\nAntolakuntzak, proba ordezko ibilbide batetik desbideratzeko, beharrezkotzat jotzen dituen aldaketak egiteko, eta, eguraldiak hala eskatzen badu, lasterketa bertan behera uzteko eskubide osoa izango du.\n17.- LAGUNTZA EZBEHARRETAN\nParte hartzaileek betekizun izango dute istripuren bat izan duen edonor laguntzea, eta kontrol-guneetan edozein ezbeharren berri ematea.\nAntolakuntzak bere gain hartuko du ibilbidearen barruan geratzen den edozein istripuren ardura, baina ez istripu hori korrikalarien zabarkeriak eraginda gertatzen bada. Parte hartzaileen jabetza pertsonalei dagokienean ere ez du ardurarik izango. Horiek gordetzeko kontsigna zerbitzu bat izango da helmugan bertan. Parte hartzaileek izango dute euren buruari edota hirugarren pertsonei eragindako kalte ororen inguruko erantzukizuna.\n19.- ARGAZKIAK ETA IRUDIAK\nAntolakuntzak eskubide osoa du lasterketan ateratako argazki eta irudi guz¬tiak, proba bera ezagutzera emateko erabiltzen diren hainbat hedabideetan erabiltze- ko (kartelak, triptikoak, prentsa oharrak…)\n20.- NORBERAREN DATUAK\nLasterkari guztiek izena ematerako momentuan emandako datu guztiak erabili ahal izango ditu antolakuntzak, beti ere bakoitzak hala erabakitzen badu behintzat. Horretarako bete beharreko hainbat arlo izango dira izen emate orrietan, derrigo- rrezkoak batzuk, eta aukerakoak besteak.\nSábado 09:00 h 13:00 h\nIdioma en que se impartirá la actividad\nHerriko plaza (Goizueta)\n2016 © Gobierno Vasco · Todos los derechos reservados · Desarrollado por Wikiloc\nE-mail o nombre:\nRegístrate utilizando tu dirección de correo electrónico\nAl registrarme, acepto las Condiciones de Uso y la\nPolítica de Privacidad de Mugibili\n¿Ya eres de Mugibili? Inicia sesión\nHola, ha encontrado interesante esta actividad: GOIZUTRAIL MENDI LASTERKETA http://mugibili.euskadi.eus/actividades/33455/goizutrail-mendi-lasterketa Saludos, Mugibili


Gure dantzak euskal kulturaren osagai garrantzitsua dira, gure nortasunaren eta izaeraren adierazgarri. Herrialde bakoitzak bereak izaten ditu; eta kasu honetan Markina-Xemeinen, dantza berezi bi egiten dituzte herriko jai nagusietan, sanmigeletan irailaren 29an: Xemeingo ezpata-dantza eta Mahaigainekoa.\nArretxinagako San Migel ermitaren ondoan gaude. Goizeko hamaikak jotzeko. Jendea badator geldiro-geldiro mezatara, kanpaien deiari erantzunez, herriko zaindariaren eguna ospatzeko.\nErmita hau berezia da. Barrualdean monumentu bitxia dauka, elkarri eusten dioten hiru harritzarrez osatua. Harri hauen jatorriak hainbat zeresan sortu du, baina inork ez du argibide zehatzik ematen. Harrien erdi-erdian dago santuaren irudia. Esaera da, neska edo mutil-laguna bilatu gura izanez gero, harri-multzoari hiru buelta eman behar zaizkiola erdiko zulotik igarota.\nMeza ostean Xemeingo ezpata-dantza ikusteko aukera izango dugu. Ezpata-dantza dantza garrantzitsua da, egun handietakoa, eta lehenago, antza, Gorpuzti egunean egiten zuten.\nDantzariak konsejupetik irteten dira plazara. Dantzarien kopurua aldagarria da. Gaur egun hamabost dantzarik hartzen dute parte: kapitaina edo “maisu-zarra”, lau dantzari ezpata laburrekin, eta beste hamar ezpata luzeekin.\nDantzariak zuri-gorriz jantzita doaz. Apaingarri modura San Migel Goiaingeruaren eta Xemeingo armarriaren kutunak ipintzen dituzte. Kapitainak loredun txaleko marroia du bereizgarri lez.\nDantzariek irudi berezia egiten dute kapitaina ezpaten gainean jasota. Goian daukatela, kapitainaren eta ezpata laburdun dantzarien txanda izango da. Horixe da dantza honen berezitasuna.\nGauerdian beste dantza-saio bat egingo da. Oraingo honetan Mahaigainekoa dantzatuko dute. Udaletxe zaharreko plazatxoa jendez gainezka dago laster irtengo diren Zerutxu taldeko dantzarien zain. Txistulariak harrera egin eta gizonezko dantzariak plazarantza datoz.\nLehenengo eta behin aurreskua edo soka-dantza egingo dute, herriko neskak plazara aterata.\nGero dator Mahaigainekoa. Horretarako egurrezko mahai handia, jesarlekua, ardo-pitxarra, edalontzia eta farola jartzen dituzte plaza erdian. Dantzariak, oraingo honetan neskak eta mutilak, hasi aurretik buelta bat egiten diote ermitari. Aurrean doanak, kapa eta guzti jantzita, alkatearena egiten du, eta ilintia darama eskuan.\nTxistularia jotzen hasten denean, dantzarietako batek, mahai gainera igo eta baso bete ardo edaten du. Jarraian, dantzari guztiek Horra hor goiko kantua abesten dute. (Tartea itxi kantua entzuteko).\nHalako baten beste bat igoko da mahai-gainera eta elkarrekin dantzan egin ostean, bigarrenak ere ardoa edan eta dantzan jarraituko dute.\nEta holaxe, denak igaro arte. Dantza-saioa biribilketa batekin amaituko da.


Biodonostia osasun arloko ikerketa zentroa inauguratu dute | Retinosis Retina Begisare\n/Biodonostia osasun arloko ikerketa zentroa inauguratu dute\nBiodonostia osasun arloko ikerketa zentroa inauguratu dute\nCristina Garmendia Zientzia eta Berrikuntza ministroa eta Patxi Lopez lehendakaria Biodonostia osasun arloa garatzeko zentroaren inaugurazioan izan dira Donostian. 14 milioi euroko inbertsioa behar izan da osasun arloko lehen ikerketa zentroa abian jartzeko. Nazioarteko ikerkuntza arloan nagusi izango da eta gaixoentzat onurak ekarriko ditu.\nRafael Bengoa Osasun sailburua, Markel Olano foru ahaldun nagusia, eta Odon Elorza Donostiako alkatea izan dira ere Donostiako Ospitalearen barruan dagoen zentroaren inaugurazioan.\nBiodonostiak sei ikerketa ardatz nagusi izango ditu: infekzio-eritasunak; digestio-gaixotasunak, gaixotasun kardiobaskularrak eta sistemikoak; medikuntza erregeneratiboa; injinerutza genetikoa; neurozientziak; eta epidemiologia klinikoa eta osasun publikoa.\nPatxi Lopez lehendakariaren hitzetan, “laborategitik gaixoaren ohera doazen ikerketak sustatuko ditu eta ezaguera zientifikoak klinikako praktiketara bideratzeko pausuak ahalik eta gehien bizkortzen lagunduko du” Biodonostiak.\nOrain dela lau edo bost urte Cristina Garmendiak Biodonostia sortzeko lehen erreflexio bileretan parte hartu zuen, eta “Europako zentro lehiakorrenen artean egoteko gaitasuna duela” esan du gaur.\nGainera, Garmendiak nabarmendu du Espainian ikerketa eta garapen alorrean gehien inbertitzen duen bigarren erkidegoa dela EAE, Madrilen atzetik.\nGarmendiaren Ministerioak 6,9 milioi inbertitu ditu Julio Arrizabalagak zuzentzen duen Biodonostia institutuan. Bertan, 270 adituk egingo dute lan proiektu ezberdinetan.


Emakumezko palari hoberenak Foru plazan, VIII. Green Capital txapelketan « Prentsa oharrak\nEmakumezko palari hoberenak Foru plazan, VIII. Green Capital txapelketan\nKategoriak: Prentsa oharrak — Komunikazio Zerbitzua / Servicio de Comunicación — 17 uztaila 2019 13:36\nUztailaren 18an hasiko da txapelketa\nPala-jokalari beteranoak eta etorkizun handiko gazteak bilduko dira Foru plazako frontoian bertan jokatzeko Green Capital txapelketaren VIII. edizioa, jai-egitarauan ondo errotutako kirol ekimena, dagoeneko erreferentzia bihurtu dena emakumeen arteko pilotan.\nAzken urteotan, Arabako pala-jokalariak dira kirol honetako protagonista handiak. Euskal ligan eta GRAVN txapelketan irabazi dute, eta euren palmaresa gizonezkoenaren gainetik dago. “Uztailaren 18tik aurrera Foru plazako pilotalekuan gure kirolarien maila handiaren froga ikusiko dugu, azken urteetan lortzen ari diren merituaren isla. Gasteizentzat benetako luxua da hioriaren erdian txapeldun peto-petoak izatea, zertarako gauza diren erakustenh”, adierazi du Kirol eta Osasun zinegotzi Livia Lópezek.\nZortzi urte hauetan Emakumeentzako Green Capital paleta txapelketak aberastu egin du Foru plazako pilota-jarduera, harekin batera jokatzen baita Andre Maria Zuria amateur txapelketa, bi-biak funtsezko kirol-hitzorduak Andre Maria Zuriaren ohorezko jaietan.\nTxapelketa uztailaren 18an hasiko da, eta finalekin amaituko da, abuztuaren 5ean. Aurten sei bikote arituko dira, bi taldetan. Aldi berean, promesa mailako banako lehiaketa bat ere egingo da, pala-jokalari gazteenekin. Horrez gain, eskolako ikasleek ere izango dute frontoian aritzeko aukera, uztaileko arratsalde eta abuztuko goizetan.\nBikote txapelketa den ekitaldi garrantzitsuenean Euskal Herriko eta estatuko txapelketak irabazitako beteranoak arituko dira. Hartara, jokalari dagoeneko izendunen nazioarteko eskarmentua goraka datozen eta pilotaren munduan gailur handiagoetara iritsi nahi duten gazteen indarrarekin lehiatuko da.


Ogian gatza murrizteari esker, %26,4 murriztu da baldintza hori, AESANen arabera. | Consumer\nOgian gatza murrizteari esker, %26,4 murriztu da baldintza hori, AESANen arabera.\nA gripeari dagokionez, agentziak berretsi du txerri-haragiaren kontsumoa erabat segurua dela.\nOsasun eta Gizarte Politikako Ministerioaren NAOS Estrategiaren barruan dagoen ikerketa da ogian gatza murrizteko plana, eta, horri esker, %26,4 murriztu da gatza, “Espainiako ogia Europan gutxien gazitzen dena izatea lortu da”, esan zuen Ana Troncoso Nafarroako Unibertsitateko Elikadura Segurtasunaren eta Nutrizioaren Espainiako Agentziako (AESAN) zuzendari exekutiboak.\nTroncosok gogorarazi zuen elikadura eta ohitura osasungarriak sustatzea direla AESANen ildo nagusietako bat. Izan ere, elikaduraren segurtasuna zaintzen duen Espainiako erakunde gorena da AESAN. Halaber, adierazi zuen 2007ko urtarriletik aurrera nahitaezkoa dela Europar Batasuneko (EB) produktu guztiek beren osagai eta propietateei buruzko egiazko informazioa izatea. Gogoratu zuen, halaber, debekatuta dagoela ezaugarri terapeutikoak edo sendagarriak dituzten elikagaiak iragartzea. “Eta haurrentzako produktuetan, murrizketak are zorrotzagoak dira”, esan zuen.\nA gripearen agerraldiari dagokionez, Troncosok nabarmendu zuen txerri-haragiaren kontsumoa erabat segurua dela. “Birus hau ez da elikagaien bidez transmititzen, airez baizik, gripearen gainerako birusak bezala. Gainera, azken egunotan ez da gripe-gertakaririk erregistratu animalia horien artean”, adierazi zuen AESANeko zuzendariak.\nelikagai esan gripe-eu nutrición-eu tronkoso


KAE 2 Ligan denboraldiko lehen estropada lehiatuko dute asteburuan - Busturialdeko Hitza : Busturialdeko Hitza\nKAE 2 Ligan denboraldiko lehen estropada lehiatuko dute asteburuan\nETE, KAE 1 eta KAE 2 Ligetan, Pasaian lehiatuko dute 1. jardunaldia, bihar.\nArgazkia: Busturialdea Arraun Elkartea.\nEmakumezkoen ETE Liga eta gizonezkoen KAE 1 eta 2 Ligak bihar hasiko dira. Pasaian lehiatuko dituzte denboraldi honetako lehen estropadak.\nKAE 2 Ligan hamalau talde daude denboraldi honetan, eta horietatik Busturialdea da bertoko ordezkaria. XIV. Hondarribiako Arrantzaleen Kofradiako Bandera lehiatuko dute, 17:00etatik aurrera.\nKAE 1 Ligan dauden hamabi taldeen artean ez dago eskualdeko talderik, baina, esaterako, Bermeo B taldeko lau arraunlarik Getxo Arraun Taldean egingo dute arraunean. Horiek 21. Kepa Deun Arrantzaleen Kofradia Ikurrina lehiatuko dute 19:15ean hasita.\nETE Ligan daude bederazi talde daude aurten. I.Tolosaldeko Ikurrina lehiatuko dute, 18:15ean hasita.\nBi hilabete hauetan bederatzi bandera jokatuko dituzte ETE eta KAE 1 eta 2 ligetako taldeek. Horietatik azkena abuztuaren 29an eta 30ean lehiatuko dute Kantabriako Castro Urdiales herrian. Ondoren, irailaren 19an eta 20an Bermeon eta Portugaleten lehiatuko dituzte play-off-ak.\nTKEkoak, Donostian eta Zierbenan. Bestalde, aurreko asteburuan Galizian denboraldia hasi ostean, Eusko Label Ligako eta Euskotren Ligako taldeak Gipuzkoan eta Bizkaian ariko dira asteburuan.\nUrdaibaik VIII. CaixaBank Bandera lehiatuko du bihar, 18:00etatik aurrera, Donostian. Domekan, berriz, Zierbenan lehiatuko dute 37. Petronor Bandera, 12:00etan hasita.


Baratze Parkeko partzeletako bat eskuratzeko izena emateko epea martxoaren 10 arteUrnietako udala | Urnietako udala\nBaratze Parkeko partzeletako bat eskuratzeko izena emateko epea martxoaren 10 arte\nUrnietako Baratze-Parkeko lursailetako bat eskuratzeko interesa duten pertsonek izena eman beharko dute zozketan parte hartzeko. Horretarako epea otsailaren 25ean zabalduko da eta amaitu berriz, martxoaren 10ean . Izen ematea Bertan herritarren arretarako bulegoan gauzatu beharko da.\nBehin izena emateko epea itxita, izena emandako pertsonen behin-behineko zerrenda argitaratuko da eta esposizio publikoan jarriko da 15 egunez. Alegaziorik ez bada, lursailetako bat eskuratu nahi dutenen behin betiko zerrenda atera eta zozketarako deia egingo da.\nHerritaren artean elikadura eta ohitura osasuntsuak sustatzeko proiektua\nUrnieta, Kutxa Ekoguneak abian jarritako Baratze Parke sarera batu zen 2016.urtean herritaren artean elikadura eta ohitura osasuntsuak sustatzearen aldeko apustua eginez. Orotara, 49 partzela eskaini zituen, zeinak, izena eman zuten pertsonen artean zozketa bidez banatu ziren. Proiektua abian jarritakoan Udalak azaldu zuen baratze ekologikoen lagapena gehienez 4 urterako izango zela, eta behin epe hori beteta, berriro zozkatuko ditu.\n← Sareta bat ipini da San Juan 40 parean ur pilaketak ekiditeko


Kategoria eta ardura maila ezberdineko 20 plaza jaso dira udalaren 2019ko Lan Eskaintza Publikoan — Oñatiko udala\nKategoria eta ardura maila ezberdineko 20 plaza jaso dira udalaren 2019ko Lan Eskaintza Publikoan\n13, funtzionario izaera duten lanpostuak dira eta 7, laboral izaerakoak\n2018an zehar hutsik geratu diren plazak eta 2019ra begira sortzea erabaki zen teknikari plaza berriaz gain, 2016ko lan eskaintza publikoan onartu baina oraindik bete ez diren plazak bildu dira 2019ko udaleko lan eskaintza publikoan. Horrek ez du esanahi guztiak betetzeko prozesuak aurten abian jarriko direnik, baina bai, betetzen joatea aurreikusten dela. Gobernu Batzarrak urteko lehen bileran onartu zuen 2019ko lan eskaintza publikoa. Hau egikaritzeko hiru urte daude.\nKategoria eta ardura maila ezberdina duten plazak dira lan eskaintza publiko horretan bildu direnak. Funtzionario izaeraz beteko diren 13 plaza aurreikusten dira, horietako lau administratibo plazak dira, beste lau arlo ezberdineko erdi mailako teknikariak, teknikari laguntzaile plaza bat. administrari laguntzaile bat eta aparteko zerbitzuak moduan katalogatuta dauden udaltzain edo laguntzailetarako beste bi plaza. Laboral izaerako beste 7 plaza ere betetzea aurreikusten da, baina kasu honetan, C2 taldeari dagozkion plazak direla zehazten da soilik.\n2018an zehar lau lanpostu hutsik geratu ziren, esan bezala: udaltzain, kirolegiko harrelari, kiroldegiko mantenu teknikari eta brigadako pioi gidari lanpostu bana. Udalbatzak gainera, 2019an Berdintasun teknikari plaza sortzea onartu zuen. 5 lanpostu horiek 2019ko Lan Eskaintza Publikoan jaso dira.


Organo kontzertua: Zahagiak eta ardoak (Raul del Toro) - Berako Agenda\nOrgano kontzertua: Zahagiak eta ardoak (Raul del Toro)\nberakoagenda osteguna, 2018\_\_\_\_\_\_\_\_\_\_\_\_\_\_\_'k2018\_\_\_\_\_\_\_\_\_\_\_\_\_\_\_' iraila\_\_\_\_\_\_\_\_\_\_\_\_\_\_\_'k\_\_\_\_\_\_\_\_\_\_\_\_\_\_\_' 20 osteguna, 2018\_\_\_\_\_\_\_\_\_\_\_\_\_\_\_'k2018\_\_\_\_\_\_\_\_\_\_\_\_\_\_\_' iraila\_\_\_\_\_\_\_\_\_\_\_\_\_\_\_'k\_\_\_\_\_\_\_\_\_\_\_\_\_\_\_' 20 Albisteak\nEguna: irailaren 29a, larunbata\n1984tik Nafarroako Gobernuak antolatzen duen musika zabalkunde programa da Organo musika Nafarroan. Nafarroako elizetako organoak ezagutzea eta instrumentu hauentzako musika idatzia ezagutzea du helburu.\nAurten 34. edizioa izanen dugu eta abuztuaren 30etik eta azaroaren 3ra arte izanen dugu Haizea arte bihurtua lelopean.\nZahagiak eta ardoak\nXX. mendearen hasieran, organo-jotzaileen belaunaldi berri bat hasi zen Espainian zenbai obra idazten, errepertorio horrekin organo erromantiko berrien baliabideak erakusteko, anbizio handiko idazketa baten bidez. Figura erabakigarriak izan ziren Aquilino Amezua, organerian, eta Nemesio Otaño, alderdi musikalean, batez ere Antologia Moderna Orgánica Española delakoan (1909), non agertu baitziren gaur entzunen ditugun konposizioetako gehienak.\nPreludio – Coral\nIruñean, Bartzelonan eta Amsterdamen hezi da. Kontzertuak eskaini ditu Espainia osoan; baita Europa, Amerika eta Asiako hainbat herrialdetan ere.\nNafarroako Goi-mailako Musika Kontserbatorioko organo irakaslea da eta Salamanca eta Iruñeko Konserbatorioetan irakatsi du; gisa berean, Kantabriako Unibertsitateko Organoko nazioarteko Ikastaroan irakasle gonbidatua izandakoa da.\nEl órgano asteko programa aurkeztu eta zuzendu zuen Radio Clásica irratian. 2017ko irailean P. Donostiaren organorako lanaren doktore-tesia defendatu zuen Nafarroako Unibertsitate Publikoan.


topic_facet:"Elektrizitatea eta Elektronika (Lanbide Arloa)" topic_facet:"Mantentze-lan elektromekanikoa (Heziketa Zikloa). Erdi maila" topic_facet:"Fabrikazio mekanikoko produkzioaren programazioa (Heziketa Zikloa). Goi maila" author_facet:"IRALE (2005-2006 ikasturtea)"\nProposatutako gaia: Elektrizitatea eta Elektronika (Lanbide Arloa) Proposatutako gaia: Mantentze-lan elektromekanikoa (Heziketa Zikloa). Erdi maila Proposatutako gaia: Fabrikazio mekanikoko produkzioaren programazioa (Heziketa Zikloa). Goi maila Egilea: IRALE (2005-2006 ikasturtea)\n1 Automatismo Elektrikoak, Pneumatikoak eta Hidraulikoak (Modulua) 1 Automatizazioa eta robotika industriala (Heziketa Zikloa). Goi maila Elektrizitatea eta Elektronika (Lanbide Arloa) 1 Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) Fabrikazio mekanikoko produkzioaren programazioa (Heziketa Zikloa). Goi maila Gehiago ... 1 Fabrikazio-teknikak (Modulua) 1 Galdaketa eta pulbimetalurgiaren bidezko produkzioa (Heziketa Zikloa). Goi maila 1 Instalazio domotikoen eta automatikoen konfigurazioa (Modulua) 1 Instalazioa eta mantenimendua (Lanbide Arloa) 1 Lanbide Heziketa Mantentze-lan elektromekanikoa (Heziketa Zikloa). Erdi maila 1 Mekanizazioa (Heziketa Zikloa). Erdi maila 1 Sistema automatizatuak (Modulua) 1 Sistema elektroteknikoak eta automatizatuak (Heziketa zikloa). Goi maila 1 Sistema sekuentzial programagarriak (Modulua) Guztiak ikusi ... gutxiago ...


ONCEk ezgaitasuna duten pertsonen lanpostuak arriskuan jartzen ditu bere produktuak kanporatzeko politikarekin | LAB SINDIKATUA\nGaituak ONCE ONCEk ezgaitasuna duten pertsonen lanpostuak arriskuan jartzen ditu bere produktuak kanporatzeko politikarekin\nGaur, martxoak 2, Enpresa Batzordeak, CCOO, ELA eta LABen babesarekin elkarretaratzea burutuko du Correosek Bilbon duen Alameda Urkijo kaleko egoitzan eguerdiko 13:30etan. Helburua, Correos eta ONCEk hartutako akordioa salatzea eta ONCEko Zuzendaritzak duen salmenta politika ankerrari desadostasuna adieraztea.\nBere produktuak kanporatzen ditu, orain dela gutxi arte ONCEko saltzaileenak bakarrik izan direnak, hain zuzen ere, estanko, gasolindegi eta prentsa kioskoei emateko (CFC deritzona). Oraingoan ”11/11” kupoia eman dien bezala, aitaren egunekoa Correosi eman dio. ONCEren helburua 12.000 saltoki gehiagotara heltzea da.\nExternalizazio politika hauek eta ONCEren helburu soziala ez datoz bat, eta ONCEren betiko irudia arriskuan jartzen dute, hau da, ONCEren produktuak ezgaitasuna duten pertsonek bakarrik saltzen dituztela.\nLangileei salmenta kendu eta presioa sartu gehiago saltzeko. Biak batera egiten ari da, lan egunak luzatuz, baita atseden egunetan lan eginaraziz. Ezin da onartu, bere betebeharraz harro dagoen erakunde batek, langileak errentagarritasun baxuagatik zigortzea edo eta zenbaki baxuak izateagatik, kontraturik ez luzatzea, ezta pertsona itsuei ere.\nZuzendaritzak probetxua atera eta harro agertzen da sinesmen handiarekin herrialde honetako politikarien aurrean, burutzen duen betebehar eredugarriarekin. Zentzugabea da, babes kontseiluak eta Osasun eta Gizarte Zerbitzuetako Ministeritzako lehendakariak eta politikariak ez ikusiarena egiten duten bitartean, kuota patronala ordaindu behar ez duen eta laguntza publiko mordoa jasotzen duen erakunde batek, bere langileak egoera kaskar honetan tratatzea. Ezin dugu ahaztu langileen kopurua gutxitzen ari dela urtez urte (70 langile gutxiago 3 urtetan) eta honekin batera lan-baldintzak ere kaskartzen ari dira.\nMobilizazioak saltzaileen sinadura bilketa batekin jarraituko du, baita ere biztanleriari eskuorriak banatuz gure protesta plazaratuz. Ezgaitasuna duten pertsona talde honentzat beste irtenbiderik ez dagoen bitartean, lanpostu guztiak berma daitezela eskatu behar dugula uste dugu eta baita ere, lan-baldintza duinak izatea.


'Made in Germany', Ataunen egina - Goierriko Hitza : Goierriko Hitza\nKalean eta salgai dago Unidad Alavesa musika taldearen hirugarren diskoa: 'Made in Germany'. Bihozberatasuna eta musikalitate landua dira ataundarren lan berriaren eskaintzaren ardatz.\nArgia ikusi eta airea laztandu du dagoeneko Unidad Alavesa musika talde ataundarraren hirugarren diskoak. Made in Germany izenburudun bilduma osatu dute, Artza Records-en zigilupean lehenbiziko aldiz. 2017ko Unidad Alavesa eta 2019ko Martin Martin autoeditatu zituen; hirugarren diskoa ere, ordea, eta aurrekoak bezala, Beasaingo Pottoko estudioan Fredi Pelaezen gidaritzapean grabatu dute.\nAstelehenean jaso zituzten diskoaren kopiak, eta Goierriko ohiko saltokietan erosgai ipini dituzte: Ataungo tabernetan, Lazkaoko Herrikoan eta Giroan, Beasaingo Irizarrenean… Kurioski, 9 abesti sartu dituzte oraingoan ere, beste bi bildumetako bakoitzean bezainbeste.\nMade in Germany-k, besterik iradoki badezake ere, ez dakar Alemaniaren nagusitasunarekin loturarik. «Azalean Ataungo alemana esaten dioten pertsonaia bat azaltzen da, eta horregatik jarri diogu izen hori diskoari», dio Haritz Artola kideak. Sinple bezain herrikoi, Unidad Alavesaren musika bezala.\nMusikalki, «lasaiagoa» datorrela aitortu du Artolak. «Lehenengo diskoaren antza gehiago daukala esan digute, bigarrenarena baino. Hori bai, betiko estiloari fidel eutsi diogu. Aldatzeko zaharrak gara jada: gauza eta droga berriak gaztetan probatu behar dira», gehitu du, umoretsu.\nMusikalitatean jauzi bat nabaritu da, lehengo astean aurreratu zituzten Arima zartatua eta Zegama abestiak entzunda. Talde-emaitza uztartuagoa, batuagoa, landuagoa; badok.eus-en entzun daitezke.\nHain justu, Zegamako herriari eskainitako abestiak nostalgiari ere egin dio lekua. Aita hangoa du Artolak, eta lankide zegamar baten eskakizun etenik gabeak xaxatuta, txikitako oroitzapenei eta lekuei egin die habia. Zegamako jatorriko bi musikari erraldoiren kolaborazioa izan dute, gainera: Gorka Urbizu lekunberritarrarena eta Iñaki Urbizu Pela gasteiztarrarena, biek ala biek aitak Zegamakoak. «Ume zoriontsu baten oroitzapen onenak, iltzaturik bere memorian», kantatu du, trikitian oinarrituta.\nOn cryer abestian Aitor Aldanondok ere parte hartu du.\nKritika soziopolitikoari dagokionez, nahiko suabe ibili direla dio Artolak. «Ez gara asko pasatu letretan eta. Malenkoniatsuagoa da disko hau. Besteetan beti egoten da aiztokadaren bat norbaiten bihotzera. Baina oraingoan gehiago da maitasuna, txikitasun ebokazioak… 40 urtetik aurrera kontserbadore bihurtzen omen da bat, eta hori izango da», azaldu du, ironiaz.\nAtaundarrez eta lazkaotarrez osatutako taldearen Made in Germany-k Ataungo DNA erabatekoa du, taldekide guztiak jada han bizi direlako. Hargatik, Ataunen egingo dute aurkezpen kontzertua, maiatzaren 8an, Herri Antzokian. Mañaria (14), Iruñea (15), Donostia (29) eta Lazkao (uztailak 17, skate parkean) dituzte gerorako lotuta. Abuztuan etenaldia egingo dute.\nErlazionatutako edukia‘Zegama’: Unidad Alavesa taldearen disko berriko aurrerapen kanta


Erlojuarekin ezinean - Leire Arana Ruiz de Egino - Uriola.eus\nBaina beste aldetik gizartearen ohiturak daude. Orduak irakurtzeko oso modu ezberdinak baitauzkagu; nahasiak gainera. Ordua esateko modu batzuk orratzei begiratuta berehala ondorioztatzeko modukoak dira baina beste batzukzatikiekin edo kenketekin zerikusia dute; are gehiago, erlojuaren irakurketa soilarekin zerikusia daukaten moduak dira gutxien erabiltzen direnak kalean. Pentsa, adibidez, zer pasatzen den “gaueko hamarrak laurden gutxi” deitzen den orduarekin.\nUmeak bere erlojua izatea ere komeni da. Digitala ala analogikoa? Ba igual biak, tartekatzen joateko.\nTrebe ari den umeari konplexutasun osoa aurrean jartzen joan gatzaizkioke baina ezinean ari denari frustrazio sentsazioa saihesten saiatzea dagokigu eta, beraz, “hogeitabatak eta berrogeitabost” esatea ontzat eman beharko diogu. Esango diogu, kalean beste modu baten esaten dela, baina lasai egoteko, ikasiko duela.


Bacouel-sur-Selle - Wikipedia, entziklopedia askea.\n49°49′50″N 2°13′28″E / 49.8306°N 2.2244°E / 49.8306; 2.224449°49′50″N 2°13′28″E / 49.8306°N 2.2244°E / 49.8306; 2.2244\nVers-sur-Selle, Creuse, Namps-Maisnil, Plachy-Buyon eta Prouzel\n263 (%53.3) 238 (%48.3)\nBacouel-sur-Selle Frantziako udalerria da, Somme departamenduan dagoena, Frantzia Garaia eskualdean. 2013an 516 biztanle zituen.\n2007an Bacouel-sur-Selle udalerrian erroldatutako biztanleak 516 ziren. Familiak 174 ziren, horien artean 28 pertsona bakarrekoak ziren (4 bakarrik bizi ziren gizonak eta 24 bakarrik bizi ziren emakumeak), 47 seme-alabarik gabeko familiak ziren, 75 seme-alabak dituzten bikoteak ziren eta 24 seme-alabak dituzten guraso-bakarreko familiak ziren.\n2007an 177 etxebizitza zeuden, 173 familiaren etxebizitza nagusia ziren, 2 bigarren erresidentzia ziren eta 2 hutsik zeuden. 176 etxeak ziren eta 1apartamentu bat zen. 173 etxebizitza nagusietatik 158 bere jabearen bizilekua ziren, 10 alokairuan okupaturik zeuden eta 5 doan lagata zeuden; 13 etxek hitu gela zituzten, 26 etxek lau zituzten eta 134 etxek bost zituzten. 143 etxek euren parking plaza propioa zuten azpian. 54 etxetan ibilgailu bat zegoen eta 110 etxetan bat baino gehiago zituzten.\nBacouel-sur-Selle udalerriko biztanleria-piramidea 2009an .\n2007an lan egiteko adina zuten pertsonak 368 ziren, horien artean 239 aktiboak ziren eta 129 inaktiboak ziren. 239 pertsona aktiboetatik 222 lanean zeuden (116 gizon eta 106 emakume) eta 17 langabezian zeuden (6 gizon eta 11 emakume). 129 pertsona inaktiboetatik 26 erretiraturik zeuden, 51 ikasten zeuden eta 52 "bestelako inaktibo" gisa sailkaturik zeuden.\n2009an Bacouel-sur-Selle udalerrian 175 unitate fiskal zeuden, 477 pertsonek osaturik. Pertsona bakoitzeko diru-sarrera fiskalaren mediana urteko 23.298 euro zen.\n2007an zeuden 18 komertzioetatik, 1 erauzte enpresa zen, 1 material elektrikoaren fabrikazioko enpresa zen, 2 bestelako produktu industrialen fabrikazioko enpresak ziren, 3 eraikuntza enpresak ziren, 4 ibilgailuen saltze eta konpontze enpresak ziren, 2 ostalaritza eta jatetxe enpresak ziren, 1 finantziazio enpresa zen, 1 zerbitzu enpresa zen, 2 administrazio publikoko enpresak ziren eta 1 «beste zerbitzu jarduera batzuk» multzoan sailkatutako enpresa zen.\n2009an zeuden norbanakoentzako 6 zerbitzu publikoetatik, 1 ibilgailuen konpontzeko eta nekazaritza tresnetako lantokia zen, 1 igeltseroa, 2 argiketariak eta 2 jatetxeak.\n2000. urtean Bacouel-sur-Selle udalerrian 5 nekazaritza-ustiategi zeuden.\nVers-sur-Selles (1,4 km)\nPlachy-Buyon (1,8 km)\nProuzel (2,2 km)\nSaleux (3,3 km)\nHébécourt (3,3 km)\nFossemanant (3,6 km)\nBNF: 15276536g (data)